Ebɛn Kwan Do Na Bible No Botum Aboa Me?—Ma Wo Bible Akenkan Nyɛ Enyigye | Mbabun Bisa Dɛ\nKENKAN WƆ Afrikaans Albanian Alur America Mmum Kasa Amharic Arabic Argentina Mmum Kasa Armenian Armenian (West) Azerbaijani Baoule Batak (Toba) Belize Kriol Biak Bicol Bislama Brazil Mmum Kasa Britain Mmum Kasa Bulgarian Cambodian Catalan Cebuano Chichewa Chile Mmum Kasa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Croatian Czech Danish Dutch Ecuador Mmum Kasa English (Borɔfo) Estonian Ewe (Awona) Faroese Fijian Finnish Fon French Ga (Nkran Kasa) Georgian German German Mmum Kasa Greek Guarani Gun Haitian Creole Hausa Hebrew Hiligaynon Hindi Hmong (White) Hungarian Iban Icelandic Iloko Indonesian Isoko Italian Italy Mmum Kasa Japan Mmum Kasa Japanese Javanese Kabuverdianu Kachin Kannada Kazakh Kazakh (Arabic) Kikamba Kiluba Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Lunda Macedonian Malagasy Malay Malayalam Maltese Mam Mambwe-Lungu Mapudungun Marathi Maya Mfantse Mingrelian Mongolian Moore Myanmar Nahuatl (Huasteca) Ndebele (Zimbabwe) Nepali Niuean Norwegian Nzema Oromo Ossetian Pangasinan Papiamento (Curaçao) Persian Peru Mmum Kasa Pidgin (West Africa) Polish Pomeranian Portuguese Portuguese (Portugal) Punjabi (Shahmukhi) Quechua (Ayacucho) Quechua (Huallaga Huánuco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Russia Mmum Kasa Russian Samoan Sango Sepedi Serbian Serbian (Roman) Setswana Seychelles Creole Shona Sinhala Slovak Slovenian Spanish Spanish Mmum Kasa Sranantongo Sunda Swahili Swedish Tagalog Tahitian Talian Tamil Tatar Telugu Tetun Dili Thai Tigrinya Tongan Turkish Turkmen Twi Tzeltal Udmurt Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Yoruba (Alata) Zulu\nAberantsɛ bi a wɔfrɛ no Will kãa dɛ; “Sɛ innyim ɔkwan pa a wɔfa do kenkan Bible no a, ne kenkan botum ayɛ wo enyihaw dɛ.”\nAna epɛ dɛ ihu mbrɛ ibesi akenkan Bible no ama w’enyi aagye anaa? Nsɛm a ɔwɔ ha yi bɔboa wo.\nKenkan Kyerɛwnsɛm no ma ɔnyɛ dɛ gyama asɛm no sii no nna ewɔ hɔ bi\nFa w’adwen nyina dzi dza erekenkan no ekyir. Ibotum dze nyansahyɛ a odzidzi do yi ayɛ edwuma:\nFa Bible mu asɛm bi a epɛ dɛ isũa. Ibotum afa Bible mu asɛm bi anaa Nsɛmpa anan no ne fã bi. Sɛ epɛ so a, ibotum apaw Bible akenkan a wɔayɛ no dɛ drama a ɔwɔ jw.org do no bi.\nKenkan asɛm no. Sɛ epɛ a, wanko botum akenkan, epɛ so a enye w’ebusuafo anaa w’anyɛnkofo mbɔ mu nkenkan no dzen. Sɛ wɔfa Bible akenkan biara a, wobotum ahwɛ nyimpa dodow a wɔrekasa wɔ mu no na wɔaakyɛ ama hɔnho.\nNyansahyɛ a odzidzi do yi, sɔ no mu kor anaa dza ɔbor dɛm hwɛ:\nDza erekenkan no, ɔyɛ a dorɔw no mu nsɛm no bi. Anaaso dɛ, mbrɛ nsɛm no sisii ndzidzido ndzidzido no, woara so dorɔw no ndzidzido ndzidzido dɛmara. Sɛ iwie a, kyerɛw nsɛm bi wɔ mfonyin biara ase fa kyerɛkyerɛ dza ɔrokɔ do no mu.\nAber a akenkan obi a ɔbɔɔ bra pa ho asɛm ewie no, ibotum akyerɛw no suban nye ndwuma pa a ɔyɛe, nye afei nhyira a onyae no mu biara ahyehyɛ ho kama.\nSɛ erekenkan adze a, ma ɔnyɛ tse dɛ iritsie amandzɛɛbɔ asɛm bi. Ma ɔnyɛ tse dɛ mbrɛ asɛm bi esi na nkorɔfo bi robɔ wo mu. Hɔn a wɔwɔ akenkan no mu no, binom wɔ hɔ a, asɛm no fa hɔnho, binom so dze, wɔwɔ hɔ bi na asɛm no sii. Sɛ erekenkan dɛm nkorɔfo yi hɔn anomu asɛm a, ma ɔnyɛ tse mbrɛ iribisabisa hɔn nsɛm.\nNyimpa a erekenkan hɔnho asɛm no, sɛ hɔn mu bi ennsi gyinae bi a nyansa wɔ mu a, susu ho hwɛ dɛ, sɛ nkyɛ osii gyinae a nyansa wɔ mu a nkyɛ obowie no dɛn. Dɛ nhwɛdo no, susu mbrɛ Peter kãa dɛ onnyim Jesus no ho hwɛ. (Mark 14:66-72) Ehwɛ a, ɔkwan pa bɛn na nkyɛ Peter botum afa do edzi dɛm tsebea yi ho dwuma?\nSɛ etse nka dɛ etum etwa dza esi no ho mfonyim yie wɔ w’adwen mu a, ɔno dze wankasa botum ayɛ drama wɔ dza akenkan no ho. Fa esuadze a yebotum enya wɔ asɛm no mu so ka ho.—Romefo 15:4.\nIbotum akenkan Bible no ma aayɛ dɛ gyama asɛm no sii no nna ewɔ hɔ bi!\nSɛ edze w’adwen si ndzɛmba nketsenketse mpo do wɔ akenkan no mu, na isusu ho kɔ ekyir a, ibenya nsɛm bi wɔ mu a ɔtse akoradze a wɔdze ehunta. Nokwasɛm nye yi, ɔtɔ da a kasafua kor anaa ebien bi botum ama aatse Bible mu asɛm bi ase yie papaaapa.\nDɛ nhwɛdo no, fa Matthew 28:7 toto Mark 16:7 ho.\nEbɛnadze ntsi na Mark kãa dɛ ɔnnkɛkyɛr na Jesus eeyi no ho edzi akyerɛ n’esuafo no ‘nye Peter’?\nMbuae: Asɛm yi sii no, nna Mark nnyi hɔ bi; ntsi obotum aba dɛ Peter na ɔkãa dɛm nsɛm yi kyerɛɛ no.\nAkoradze a esuma: Ebɛnadze ntsi na ɔbɛyɛ dɛ Peter nyaa akomatɔyamu aber a ɔtsee dɛ Jesus pɛ dɛ ohu no bio no? (Mark 14:66-72) Ebɛn kwan do na Jesus daa no edzi dɛ Peter yɛ ne nyɛnko berɛbo? Ebɛn kwan do na ibotum esũasua Jesus na aakyerɛ dɛ ewɔ ɔdɔ mapa ma afofor?\nSɛ ekenkan Kyerɛwnsɛm no tse dɛ mbrɛ ewɔ hɔ bi na nsɛm no sisii, na eyɛ ho nhwehwɛmu kɔ ekyir a, Bible akenkan bɛyɛ wo dɛw dɛ!\n“Ɔtɔfabi a, mefa tsir bi nna mayɛ ho nhwehwɛmu kesi dɛ mebɛtse ase. Sɛ meyɛ dɛm a, ɔyɛ me dɛ mbrɛ menya biribi fofor a memmfaa m’adwen nnkɔr do dɛm da. Ɔba no dɛm a, metse nka dɛ menya akyɛdze bi a nna monnhwɛ kwan.”—Bonnie.\n“Musũaa Ruth nwoma no, na medze Watchtower Library no yɛɛ ho nhwehwɛmu kɔr ekyir na iyi maa metsee nwoma no ase yie. Mepɛ dɛ obiara dze Watchtower Library no yɛ edwuma. Wɔaboa me ma mehu dɛ saana Bible akenkan botum ayɛ enyigye.”—Timothy.\n“Sɛ enye nkorɔfo bɔ mu kenkan Bible no a, ɔyɛ enyika dɛ. Obiara fa Bible mu nyimpa kor a, nna wɔakenkan no tse dɛ mbrɛ wɔreyɛ drama. M’enyi gye Bible akenkan a wɔayɛ no dɛ drama a ɔwɔ jw.org do no ho. Ɔma Bible akenkan no yɛ dɛ gyama nsɛm no sisii no nna mo wɔ hɔ bi!”—Isabel.\nFa mona Fa mona Ebɛn Kwan Do Na Bible No Botum Aboa Me?—Ɔfã 2: Ma Wo Bible Akenkan Nyɛ Enyigye\nijwyp asɛm 78


Noho Nsɛm Nye Nkaadze (Cookies) | JW.ORG\nKyerɛ kasa a epɛ Mfantse Kɔ Mu\nKENKAN WƆ Acholi Afrikaans Ahanta Aja Albania Mmum Kasa Albanian Amharic Arabic Arabic (Iraq) Arabic (Jordan) Arabic (Lebanon) Arabic (Syria) Argentina Mmum Kasa Armenian Armenian (West) Attié Aukan Australia Mmum Kasa Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Bassa (Liberia) Bengali Betsimisaraka (Northern) Betsimisaraka (Southern) Bicol Bislama Bissau Guinean Creole Bomu Bosnian Boulou Britain Mmum Kasa Bulgarian Cambodian Catalan Cebuano Changana (Zimbabwe) Chichewa Chile Mmum Kasa Chin (Falam) Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitonga (Zimbabwe) Chitumbuka Chiyao Chokwe Cibemba Cinamwanga Croatia Mmum Kasa Croatian Czech Dagaare Dangme Danish Dari Diola Dogon (Toro So) Drehu Dutch English (Borɔfo) Esan Estonia Mmum Kasa Estonian Ethiopia Mmum Kasa Ewe (Awona) Faroese Fataluku Fijian Finland Mmum Kasa Finnish Fon Frafra French French Mmum Kasa Ga (Nkran Kasa) Galician Garifuna Georgian German Greek Greek Mmum Kasa Greenlandic Guarani Guerze Gujarati Gun Guéré Haitian Creole Hausa Haya Hebrew Hiligaynon Hindi Hmong (White) Hungarian Iban Ibinda Icelandic Igbo Iloko Indonesia Mmum Kasa Indonesian Irish Irish Mmum Kasa Isoko Italian Italy Mmum Kasa Japan Mmum Kasa Japanese Jula Kabiye Kabuverdianu Kachin Kalanga (Zimbabwe) Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kisi Kongo Konkani (Devanagari) Konkani (Roman) Korean Kpelle Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Laotian Latgalian Latvia Mmum Kasa Latvian Lingala Lithuania Mmum Kasa Lithuanian Logo Lovari Low German Luganda Luo Macedonian Macushi Madura Mahorian (Roman) Maithili Makasae Malagasy Malay Malayalam Malaysia Mmum Kasa Maltese Mam Mambae (Ermera) Mambwe-Lungu Mandinka Mandjak Mangbetu Maninkakan (Eastern) Mapudungun Marathi Mauritian Creole Mazahua Mende Meru Mfantse Mingrelian Mixtec (Huajuapan) Mizo Mongolian Moore Myanmar Nahuatl (Huasteca) Nambya Ndali Ndebele (Zimbabwe) Ndonga Nepali Nepali Mmum Kasa New Zealand Mmum Kasa Newari Ngangela Nigerian Pidgin Nivaclé Norwegian Nyaneka Obolo Oromo Otomi (Mezquital Valley) Pangasinan Papel Papiamento (Aruba) Papiamento (Curaçao) Pehuenche Pemon Pennsylvania German Persian Piaroa Pidgin (Cameroon) Pidgin (West Africa) Pilagá Polish Portuguese Portuguese (Portugal) Portuguese Mmum Kasa Pular Punjabi Punjabi (Shahmukhi) Quebec Mmum Kasa Quechua (Ayacucho) Quechua (Cuzco) Quechua (Huaylla Wanca) Quichua (Imbabura) Quichua (Santiago del Estero) Rapa Nui Rarotongan Romanian Romany (Albania) Romany (Argentina) Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Runyankore Russian Rutoro Sango Saramaccan Sarnami Sehwi Senoufo (Cebaara) Sepedi Serbian Serbian (Roman) Serer Setswana Seychelles Creole Shona Shughni Sidama Sindhi Sinhala Slovak Slovenian Somali Spanish Sranantongo Susu Svan (Lower) Svan (Upper) Swahili Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Thailand Mmum Kasa Ticuna Tigrinya Tiv Toba Tojolabal Tok Pisin Turkish Twi Ukrainian Umbundu Urdu Urhobo Uruguay Mmum Kasa Uzbek Uzbek (Roman) Valencian Venda Venezuela Mmum Kasa Vezo Vietnamese Voru Wallisian Waray-Waray Welsh Wichi Wolof Xhosa Yoruba (Alata) Yukpa\nNoho Nsɛm Nye Nkaadze (Cookies)\nWatchtower Bible and Tract Society of New York, Inc. anaadɛ ne nkorbata ahorow na wɔgye woho nsɛm a edze gu Wɛb saet yi do no. Dza ebɛkyerɛ dɛ wɔmfa woho nsɛm nyɛ no, dɛm pɛpɛɛpɛr na mbra kwan do Ahyehyɛdze yi dze bɛyɛ. Watchtower Bible and Tract Society of New York, Inc. mmfa woho nsɛm mma afofor gyedɛ noho ebehia na aama woeedzi w’ehiadze ho dwuma. Ansaana wɔdze woho nsɛm bɛma afofor no, wɔbɛma ehu nhyehyɛɛ biara a ɔwɔ ho, anaadɛ mbra ma ho kwan dɛ Ahyehyɛdze no yɛ dɛm na aama woeedzi bambɔ ho nhyehyɛɛ do. Ahyehyɛdze no remmfa woho nsɛm a wɔbɛgye no nndzi gua anaa bata wɔ kwan biara do.\nSɛ erehyehyɛ woho nsɛm a edze bɔkɔ Wɛb saet yi mu a, wo e-mail address a edze bɛma no na yebegyina do nye wo edzi nkitaho. Dɛ nhwɛdo no, sɛ wo werɛ fi wo dzin anaadɛ wo paaswɛɛd na eserɛ dɛ yɛmboa wo a, yɛdze mboa noho nhyehyɛɛ bɛfa wo e-mail address no do ama wo.\nDɛm nhyehyɛɛ yi boa ma yɛkaa dza ayɛ aber a edze jw.org ridzi dwuma no. Dɛ nhwɛdo no, yɛkora jw.org kasa a epɛ no do wɔ dɛm nkaadze nhyehyɛɛ yi mu. Iyi boa ma wo nsa kã dɛm kasa no bio ber a asan akɔ Wɛb saet no do no. Yɛnngye woho nsɛm biara wɔ nkaadze yi mu na yɛmmfa bi so nsie mu.\nSkripten boa ma jw.org Wɛb saet no yɛ edwuma ntsɛm. Skripten boa ma hɔn a wɔkɔ jw.org no nya nsɛm a wɔpɛ no ntsɛmtsɛm. Wɛb saet no nndua skripten do mmfa kɔmpiwta dwumadzi biara nngu wo kɔmpiwta no do. Dɛmara so na ɔnngye nsɛm a onnyi ho kwan dɛ ɔgye fi wo hɔ.\nSɛ jw.org ne fã ahorow bi bɛyɛ edwuma yie a, ɔsɛ dɛ aktif skripten anaa JavaSkript a ɔwɔ wo browser (dza a ɔma itum kɔ intanɛt do) no do no yɛ edwuma. Wɛb browser dodow a wɔayɛ no tum ma aktif skripten anaa JavaSkript yɛ edwuma anaa ɔmma kwan ma ɔnnyɛ edwuma wɔ Wɛb saet ahorow bi do. Hwehwɛ Wɛb browser mboa ho nhyehyɛɛ a wɔayɛ no bi na aboa wo ma eehu mbrɛ ibotum ama skripten ayɛ edwuma wɔ Wɛb saet ahorow bi do.\nSɛ noho behia dɛ yɛsesã hɛn Wɛb saet noho nsɛm a, yɛdze dɛm nsesã ahorow yi bɛba ɔfã ha. Iyi bɛma eehu nsɛm a yɛbɛgye nye mbrɛ yɛdze nsɛm a ɔtse dɛm bɛyɛ edwuma.


Ɔsɛnkafo 1 | Intanɛt So Bible| Wiase Foforɔ Nkyerɛaseɛ\n1 Dawid ba, ɔsɛnkafo*+ a odii hene wɔ Yerusalem+ no nsɛm ni. 2 “Ahuhude mu ahuhude!”+ ɔsɛnkafo no na ose, “ahuhude mu ahuhude! Ade nyinaa yɛ ahuhude!”+ 3 Mfaso bɛn na onipa nya wɔ adwuma a ɔbrɛ yɛ+ owia ase nyinaa mu?+ 4 Awo ntoatoaso kɔ,+ na awo ntoatoaso ba,+ na asase de, etim hɔ daa.+ 5 Owia nso pue, na ɛkɔtɔ;+ ɛde ahopere kɔ n’afã, na ɛhɔ na ɛsan pue fi.+ 6 Mframa kɔ anafo, na etwa ne ho kɔ atifi.+ Etwa ne ho frɛdɛfrɛdɛ,+ na ɛsan twa kontonkron+ besi n’ananmu. 7 Nsubɔnten+ nyinaa sen kogu po+ mu, nanso ɛpo nyɛ mã+ da. Baabi a nsubɔnten no fi ba no, ɛhɔ ara na ɛsan kɔ, na asan afi hɔ aba.+ 8 Ade nyinaa yɛ ɔbrɛ nko;+ obiara ntumi nka ho asɛm. Aniwa hwɛ ade a ɛmmee,+ na asõ nso tie asɛm a ɛmmrɛ.+ 9 Nea aba no, ɛno ara na ɛbɛba;+ na nea wɔayɛ no, ɛno ara na wɔbɛyɛ; enti ade foforo biara nni owia ase.+ 10 Dɛn na ɛwɔ hɔ a obi betumi aka ho asɛm sɛ: “Hwɛ ade foforo a aba”? Ɛno ara na ɛwɔ hɔ fi tete;+ nea aba biara wɔ hɔ ansa na yɛreba.+ 11 Nkae biara nni hɔ mma tetefo no, na nkyirimma nso rennya nkae bi.+ Wɔn a wɔbɛba wɔn akyi nso rennya nkae bi mma wɔn.+ 12 Me, ɔsɛnkafo no, midii Israel so hene wɔ Yerusalem.+ 13 Na mede me koma sii so sɛ mɛpɛ nyansa+ akyi kwan na mahwehwɛ mu ahu biribiara a wɔyɛ wɔ ɔsoro ase no mu—ɔbrɛdwuma a Onyankopɔn de ama adesamma sɛ wɔnyɛ no.+ 14 Na mihuu nnwuma a wɔyɛ owia ase nyinaa,+ na hwɛ! ade nyinaa yɛ ahuhude ne adehunu akyidi.+ 15 Nea akyea no, wɔrentumi nteɛ no,+ na nea enni hɔ nso, wɔrentumi nkan. 16 Na me de, mekae wɔ me komam+ sɛ: “Hwɛ! Mahu nyansa pii asen wɔn a wodii m’anim Yerusalem+ nyinaa, na me koma ahu nyansa ne nimdeɛ pii.”+ 17 Mede me koma hwehwɛɛ nyansa ne adammɔ,+ na mabehu nkwaseasɛm;+ ɛno nso yɛ adehunu akyidi.+ 18 Nyansa bebrebe de ahometew bebree ba,+ enti nea ɔma ne nimdeɛ dɔɔso no ma ne yaw dɔɔso.+\n^ Nea ɛkyerɛ ankasa ne “ɔnoboaboafo.” Anaa “nea ɔboaboa asafo ano.”


Yesu Maa Ahum no Yɛɛ Dinn | Yesu Asetena\nKENKAN WƆ Alur Amharic Arabic Armenian Aymara Azerbaijani Azerbaijani (Cyrillic) Bassa (Cameroon) Batak (Karo) Batak (Toba) Bicol Boulou Bulgarian Cambodian Catalan Cebuano Chichewa Chitonga Chitonga (Malawi) Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Javanese Jula Kabiye Kazakh Kazakh (Arabic) Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Korean Lingala Lomwe Luganda Luo Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndau Nigerian Pidgin Norwegian Nyungwe Oromo Ossetian Otetela Pangasinan Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spanish Sranantongo Swahili Swahili (Congo) Swedish Tagalog Tahitian Tajiki Tamil Tatar Thai Tigrinya Tok Pisin Tshiluba Tshwa Turkish Turkmen Tuvaluan Twi Tzotzil Ukrainian Umbundu Urdu Uruund Uzbek Vietnamese Wallisian Waray-Waray\nYesu Maa Ahum Yɛɛ Dinn\nMATEO 8:18, 23-27 MARKO 4:35-41 LUKA 8:22-25\nYESU MAA AHUM YƐƐ DINN WƆ GALILEA PO SO\nNá Yesu ayɛ adwuma da mu nyinaa ma wabrɛ. Ɛduu anwummere no, ɔka kyerɛɛ n’asuafo no sɛ: “Momma yɛntwa nkɔ asuogya.” Ná wɔfiri Kapernaum mpɔtam hɔ retwa akɔ asuogya.—Marko 4:35.\nWokɔ Galilea Po no apuei fam a, ɛhɔ na Gerasa nkuro no wɔ. Ná wɔsan frɛ hɔ Dekapoli, na nkuro akɛse a ɛwɔ hɔ no, ɛwom sɛ na Yudafo pii tete hɔ deɛ, nanso na Helafo amammerɛ agye ntini wɔ hɔ.\nYesu fii Kapernaum a ɔrekɔ no, nkurɔfo huu no. Saa bere no, na ebinom nso tete akorow mu retwa nsuo no. (Marko 4:36) Galilea Po no, na ɛfiri asuogya rekɔ asuogya nware pii. Ɛyɛ sutare kɛse a ɛfiri atifi kɔ anafo bɛyɛ kilomita 21, na ne tɛtrɛtɛ bɛyɛ kilomita 12. Nanso na emu dɔ paa.\nƐwom, na sintɔ biara nni Yesu nipadua mu, nanso asɛnka adwuma a ɔyɛɛ no saa da no ma ɔbrɛe. Enti bere a wɔsii nsuo no so a wɔrekɔ no, Yesu kɔɔ korow no akyi de ne ti kɔtoo sumiiɛ bi so dae.\nAsomafo no, na wɔn mu pii yɛ apopofo a wɔnim korow hare paa, nanso saa akwantu yi deɛ, wɔdii amia. Nea ɛwom ne sɛ, Galilea Po no, na mmepɔ atwa ho ahyia, na na nsuo no so taa yɛ hye. Nanso ɛwɔ hɔ ara a, mmepɔ no so mframa a ano yɛ nwini no bɔ fa nsuo no so, na esiane sɛ nsuo no so mframa yɛ hye nti, sɛ ɛne mframa nwininwini no hyia a, ɛdan ahum wɔ po no so. Ɛno bi na ɛsii wɔ saa akwantu no mu. Ɛyɛɛ saa no, po asorɔkye no bɔ baa korow no mu, na “nsuo firii aseɛ bu faa wɔn so na ɛde wɔn too asiane mu.” (Luka 8:23) Yɛreka yi nyinaa na Yesu ada!\nNá mmarima yi yɛ apopofo a wɔde korow afa ahum mu ara akwadare mu. Nanso ahum wei deɛ na wɔnhuu bi da. Afei deɛ, ehu kaa wɔn ma wɔkɔnyanee Yesu kaa sɛ: “Awurade, gye yɛn na yɛrebɛwuwu!” (Mateo 8:25) Ná asuafo no suro sɛ anhwɛ a nsuo no bɛfa wɔn!\nBere a Yesu nyanee no, ɔka kyerɛɛ asomafo no sɛ: “Adɛn nti na ehu aka mo, mo a mo gyidie sua?” (Mateo 8:26) Afei Yesu teateaa mframa ne po no sɛ: “Gyina! Yɛ dinn!” (Marko 4:39) Ɛhɔ ara na mframa a ɛrebɔ denneennen no yɛɛ dinn. (Saa asɛm no wɔ Marko ne Luka Nsɛmpa no nso mu, nanso wɔn deɛ, wɔkaa anwonwade no ho asɛm ansa na wɔreka nea Yesu ka faa asuafo no gyidi ho no.)\nWo deɛ, hwɛ sɛnea ɛbɛpusu asuafo no afa. Bere a ɛpo asorɔkye no rebɔ denneennen no nyinaa na wɔn ani tua, nanso ɛyɛɛ dinn prɛko pɛ. Ɛmaa ehu kaa wɔn paa, na wɔkeka kyerɛɛ wɔn ho sɛ: “Hwan koraa nie na mframa ne ɛpo mpo tie no yi?” Wɔkɔduu po no agya dwoodwoo. (Marko 4:41–5:1) Akorow a na ɛretwa po no, ɛbɛyɛ sɛ wɔn nso kɔduu nsuo no agya dwoodwoo.\nYɛhwɛ sɛnea Onyankopɔn Ba no wɔ tumi wɔ mframa ne ade so no a, ɛma yɛnya awerɛhyem paa. Yesu Ahenni mu no, sɛ ɔde n’adwene si yɛn asase yi so a, ɔbɛma nnipa nyinaa anya ahotɔ, efisɛ atoyerɛnkyɛm nyinaa bɛfiri hɔ.\nDɛn na na ɛtaa de ahum ba Galilea Po no so?\nBere a asuafo no ho kaa mu no, dɛn na wɔyɛe?\nAwerɛhyem bɛn na saa asɛm yi ma yɛnya?\n“Kristo, Onyankopɔn Tumi”\nYehowa ho ade bɛn na Yesu anwonwade ne ne nkyerɛkyerɛ ma yehu?


Sɛnea Wubefi Wo Komam Nyinaa Adɔ Onyankopɔn (Mateo 22:37) | Bible Kyerɛkyerɛ\nFa Wo Ho Sie Onyankopɔn Dɔ Mu\nDɛn na Onyankopɔn a yɛbɛdɔ no no kyerɛ?\nYɛbɛyɛ dɛn atumi de yɛn ho asie Onyankopɔn dɔ mu?\nDɛn na Yehowa de betua wɔn a wɔde wɔn ho sie ne dɔ mu no ka?\nSo wode Yehowa bɛyɛ wo guankɔbea wɔ ɔhaw bere yi mu?\n1, 2. Ɛhe na yebetumi anya hintabea pa nnɛ?\nFA NO sɛ worekɔ baabi da bi a ahum retu. Ewim ayɛ tumm. Anyinam afi ase repaapae, aprannaa rebobom, na afei osu no fi ase tɔ denneennen. Woyɛ ntɛm tu mmirika de anibere hwehwɛ baabi a wubehintaw. Wuhu sɛ ɔdan bi si ɔkwan no nkyɛn hɔ. Ɔdan no yɛ nea edi mũ, nsu no nkɔ mu, na emu yɛ ahomeka. Hwɛ sɛnea w’ani begye hintabea a ɛte saa ho!\n2 Yɛte mmere a basabasayɛ wom mu. Sɛe ara na wiase nsɛm tebea resɛe. Nanso hintabea pa bi wɔ hɔ, guankɔbea a ebetumi abɔ yɛn ho ban afi adebɔne biara a ebetumi asɛe yɛn korakora ho. Ɛyɛ dɛn? Hyɛ nea Bible ka yi nsow: “Mise [Yehowa, NW] sɛ: Me guankɔbea ne m’abankɛse, me Nyankopɔn a mede me ho meto wo so.”—Dwom 91:2.\n3. Ɛbɛyɛ dɛn na yɛatumi de Yehowa ayɛ yɛn guankɔbea?\n3 Susuw ho hwɛ! Amansan Hene Yehowa, Ɔbɔadeɛ no, betumi ayɛ yɛn guankɔbea. Obetumi abɔ yɛn ho ban efisɛ ɔwɔ tumi sen onipa anaa biribiara a ebetumi apira yɛn. Sɛ wopira yɛn mpo a, Yehowa betumi ayi ɔhaw no afi hɔ. Yɛbɛyɛ dɛn atumi de Yehowa ayɛ yɛn guankɔbea? Ɛsɛ sɛ yenya ne mu ahotoso. Afei nso, Onyankopɔn Asɛm tu yɛn fo sɛ: ‘Yɛmfa yɛn ho nsie Onyankopɔn dɔ mu.’ (Yuda 21) Yiw, ɛsɛ sɛ yɛde yɛn ho sie Onyankopɔn dɔ mu, na yɛne yɛn soro Agya no nya abusuabɔ a emu yɛ den na ɔdɔ wom. Ɛno ansa na yebetumi anya awerɛhyem sɛ ɔne yɛn guankɔbea. Nanso, yɛbɛyɛ dɛn ne no anya abusuabɔ a ɛte saa?\nHU ONYANKOPƆN DƆ NA YƐ W’ADE MA ƐNE NO NHYIA\n4, 5. Akwan a Yehowa afa so ada ɔdɔ adi akyerɛ yɛn no bi ne dɛn?\n4 Sɛ yɛbɛkɔ so de yɛn ho asie Onyankopɔn dɔ mu a, ɛsɛ sɛ yehu sɛnea Yehowa ada ne dɔ adi akyerɛ yɛn no. Susuw Bible nkyerɛkyerɛ bi a wonam nhoma yi so asua no ho hwɛ. Sɛ́ Ɔbɔadeɛ no, Yehowa de asase a ɛso yɛ anika yi ama yɛn sɛ yɛn fie. Ɔde aduan ne nsu, asase ne emu nneɛma, mmoa a wɔn ho yɛ fɛ, ne afɛfɛde pii ahyɛ asase so ma. Esiane sɛ Onyankopɔn ne Bible no Kyerɛwfo nti wada ne din ne ne suban ahorow adi wom akyerɛ yɛn. Afei nso, N’asɛm no ma yehu sɛ ɔsomaa n’ankasa ne Dɔba Yesu baa asase so ma obehuu amane wu maa yɛn. (Yohane 3:16) Dɛn na saa akyɛde yi ma yenya? Ɛma yenya daakye a anigye wom ho anidaso.\n5 Daakye ho anidaso a yɛwɔ no gyina ade foforo bi nso a Onyankopɔn ayɛ so. Yehowa de ɔsoro nniso, Mesia Ahenni no, asi hɔ. Ɛrenkyɛ, ɛbɛma asase so amanehunu nyinaa aba awiei na asase adan paradise. Susuw ho hwɛ! Yebetumi atra ase asomdwoe ne anigye mu daapem wɔ hɔ. (Dwom 37:29) Ɛnnɛ mpo, Onyankopɔn ama yɛn akwankyerɛ a ebetumi aboa yɛn ma yɛabɔ yɛn bra yiye. Wadom yɛn ma yetumi bɔ no mpae ne no di nkitaho bere nyinaa nso. Eyinom yɛ akwan a Yehowa afa so ada ɔdɔ adi akyerɛ nnipa nyinaa ne w’ankasa no mu kakraa bi pɛ.\n6. Dɛn na wubetumi ayɛ wɔ ɔdɔ a Yehowa ayi no adi akyerɛ wo no ho?\n6 Asɛmmisa a ehia sɛ wususuw ho ni: Dɛn na mɛyɛ wɔ ɔdɔ a Yehowa ada no adi akyerɛ me no ho? Nnipa pii bɛka sɛ, “Ɛsɛ sɛ me nso medɔ Yehowa bi.” So saa na wote nka? Yesu kae sɛ ahyɛde yi ne nea ɛyɛ kɛse sen biara: “Ɛsɛ sɛ wode wo koma nyinaa ne wo kra nyinaa ne w’adwene nyinaa dɔ Yehowa wo Nyankopɔn.” (Mateo 22:37) Ɛda adi sɛ nneɛma pii nti na ɛsɛ sɛ wodɔ Yehowa Nyankopɔn. Nanso, so te a wote nka kɛkɛ sɛ wodɔ Yehowa no kyerɛ sɛ wufi wo koma, wo kra, ne w’adwene nyinaa mu dɔ no?\n7. So nea Onyankopɔn a yɛbɛdɔ no kyerɛ ara ne sɛ yɛbɛte nka kɛkɛ sɛ yɛdɔ no? Kyerɛkyerɛ mu.\n7 Sɛnea wɔada no adi wɔ Bible mu no, Onyankopɔn a wobɛdɔ no no nyɛ nkate bi kɛkɛ a wubenya. Ɛwom sɛ te a wote nka sɛ wodɔ Yehowa no ho hia de, nanso ɛno yɛ ɔdɔ ankasa a wubenya ama no no mfiase ara kwa. Sɛ wopɛ sɛ wudua aduaba bi a, wuhia n’aba. Nanso, sɛ wo kɔn dɔ aduaba bi na sɛ wɔde saa aduaba no aba ma wo a, so w’ani begye? Dabida! Saa ara na te a wote nka sɛ wodɔ Yehowa Nyankopɔn no yɛ mfiase ara kwa. Bible ka sɛ: “Eyi ne nea Nyankopɔn dɔ kyerɛ, sɛ yebedi n’ahyɛde so; nanso n’ahyɛde nyɛ den.” (1 Yohane 5:3) Enti ɛsɛ sɛ ɔdɔ a wowɔ ma Onyankopɔn no sow aba ansa na ayɛ nea edi mũ. Ɛsɛ sɛ wode wo nneyɛe da no adi.—Mateo 7:16-20.\n8, 9. Dɛn na yɛbɛyɛ de ada ɔdɔ ne anisɔ a yɛwɔ ma Onyankopɔn no adi?\n8 Sɛ yɛde Onyankopɔn mmara ne ne nnyinasosɛm di dwuma a, ɛda adi sɛ yɛdɔ no. Ɛnyɛ den dodoodo sɛ yɛbɛyɛ saa. Sɛ́ anka Yehowa mmara bɛyɛ adesoa no, wɔayɛ saa mmara no na ama yɛn asetra ayɛ nea edi mũ, na anigye ne abotɔyam wom. (Yesaia 48:17, 18) Sɛ yɛtra ase sɛnea Yehowa akwankyerɛ te a, na yɛrema yɛn soro Agya no ahu sɛ yɛn ani sɔ nea wayɛ ama yɛn no yiye. Awerɛhosɛm ne sɛ, nnipa kakraa bi pɛ na wɔwɔ wiase nnɛ a wɔkyerɛ anisɔ a ɛte saa. Yɛmpɛ sɛ yɛyɛ bonniayɛfo te sɛ nnipa bi a wɔtraa ase wɔ bere a na Yesu wɔ asase so no. Yesu saa akwatafo du bi yare, nanso wɔn mu biako pɛ na ɔsan n’akyi kɔdaa no ase. (Luka 17:12-17) Akyinnye biara nni ho sɛ, yɛpɛ sɛ yɛyɛ sɛ obiako a ɔkyerɛɛ anisɔ no, na ɛnyɛ sɛ bonniayɛfo baakron no!\n9 Ɛnde, dɛn ne Yehowa mmara a ɛsɛ sɛ yedi so no? Yɛasusuw pii ho wɔ nhoma yi mu, nanso ma yentĩ emu kakraa bi mu nhwɛ. Onyankopɔn mmara a yebedi so bɛboa yɛn ma yɛde yɛn ho asie Onyankopɔn dɔ mu.\nBƐN YEHOWA BERE NYINAA\n10. Kyerɛkyerɛ nea enti a ehia sɛ wokɔ so nya Yehowa Nyankopɔn ho nimdeɛ no mu.\n10 Yehowa ho ade a wubesua no ho hia yiye na ama woabɛn no. Ɛyɛ adeyɛ a wunwie da. Sɛ woreto gya anadwo a awɔw aba paa a, so wobɛhwɛ ma ogya no adum? Dabi. Akyinnye biara nni ho sɛ wobɛkɔ so de nnyina ahyehyɛ mu ama ogya no akɔ so adɛw. Ebetumi aba sɛ wo nkwa gyina ogya no a ɛbɛkɔ so adɛw no so! Sɛnea nnyina ma ogya dɛw no, saa ara na “Onyankopɔn ho nimdeɛ” ma ɔdɔ a yɛwɔ ma Yehowa no mu yɛ den.—Mmebusɛm 2:1-5.\nƐsɛ sɛ woma ɔdɔ a wowɔ ma Yehowa no mu yɛ den na ɛkɔ so dɛw te sɛ ogya\n11. Yesu nkyerɛkyerɛ no kaa n’akyidifo no dɛn?\n11 Ná Yesu pɛ sɛ n’akyidifo ma ɔdɔ a wɔwɔ ma Yehowa ne N’asɛm a ɛyɛ nokware a ɛsom bo no mu kɔ so yɛ den paa. Bere a wonyan Yesu fii awufo mu akyi no, ɔkyerɛkyerɛɛ Hebri Kyerɛwnsɛm no mu nkɔmhyɛ bi a na anya mmamu wɔ ne so mu kyerɛɛ n’asuafo baanu bi. Ɛkaa wɔn dɛn? Akyiri yi wɔkae sɛ: “Bere a ɔne yɛn rekasa wɔ ɔkwan so na ɔrekyerɛ Kyerɛwnsɛm no mu kyerɛ yɛn no, so yɛn koma anhyehye yɛn?”—Luka 24:32.\n12, 13. (a) Dɛn na aba ɔdɔ a nnipa dodow no ara a wɔwɔ wiase nnɛ wɔ ma Onyankopɔn ne Bible no so? (b) Dɛn na yebetumi ayɛ na amma yɛn dɔ ano annwo?\n12 Bere a edi kan a wuhuu nea Bible kyerɛkyerɛ ankasa no, so anigye, nsi, ne ɔdɔ a wunya maa Onyankopɔn no maa wo koma fii ase hyehyee wo? Ɛda adi sɛ wotee nka saa ara. Nnipa pii ate nka saa ara. Nanso, asɛm no ne sɛnea wobɛkɔ so akura saa ɔdɔ no mu na woama emu ayɛ den. Yɛmpɛ sɛ yɛyɛ sɛ nnipa a wɔwɔ wiase nnɛ no. Yesu ka too hɔ sɛ: “Nnipa dodow no ara dɔ ano bedwo.” (Mateo 24:12) Dɛn na wubetumi ayɛ na amma ɔdɔ a wowɔ ma Yehowa ne Bible mu nokwasɛm no ano annwo?\n13 Kɔ so sua Yehowa Nyankopɔn ne Yesu Kristo ho ade. (Yohane 17:3) Dwennwen nea wusua fi Onyankopɔn Asɛm mu no ho yiye na bisa wo ho sɛ: ‘Dɛn na eyi ka kyerɛ me fa Yehowa Nyankopɔn ho? Dɛn bio na ɛma mihu fa ne ho a enti ɛsɛ sɛ mede me koma, m’adwene, ne me kra nyinaa dɔ no?’ (1 Timoteo 4:15) Nneɛma ho a wubesusuw saa no bɛma ɔdɔ a wowɔ ma Yehowa no mu akɔ so ayɛ den.\n14. Ɔkwan bɛn so na mpaebɔ betumi aboa yɛn ma yɛakura ɔdɔ a yɛwɔ ma Yehowa no mu?\n14 Ɔkwan foforo a wobɛfa so ama ɔdɔ a wowɔ ma Yehowa no mu akɔ so ayɛ den ne sɛ wobɛbɔ mpae daa. (1 Tesalonikafo 5:17) Yesuae wɔ nhoma yi Ti 17 sɛ mpaebɔ yɛ akyɛde a ɛsom bo a Onyankopɔn de adom yɛn. Sɛnea nkɔmmɔ a yefi komam bɔ ma nnipa ntam abusuabɔ mu yɛ den no, saa ara na mpae a yɛbɛbɔ Yehowa daa no bɛma yɛne ne ntam abusuabɔ mu akɔ so ayɛ den kɛse. Ɛnsɛ sɛ yɛma yɛn mpaebɔ bɛyɛ nea emfi komam a yetĩ mu ka kɛkɛ a ɛnkyerɛ hwee. Ɛsɛ sɛ yɛne Yehowa kasa sɛnea abofra bi ne n’agya a ɔdɔ no bɛkasa no. Nanso, yɛpɛ sɛ yefi nokwaredi, obu, ne koma nyinaa mu ne no kasa wɔ nidi mu. (Dwom 62:8) Yiw, Bible adesua a yɛn ankasa yɛyɛ ne mpae a yefi komam bɔ yɛ yɛn som fã a ɛho hia, na ɛboa yɛn ma yɛde yɛn ho sie Onyankopɔn dɔ mu.\nMA W’ANI NNYE WƆ WO SOM MU\n15, 16. Dɛn nti na yebetumi abu Ahenni asɛnka adwuma no sɛ hokwan ne ademude ma afata?\n15 Bible adesua a yɛn ankasa yɛ ne mpaebɔ yɛ yɛn som no fã a yɛyɛ wɔ kokoam. Nanso, afei ma yensusuw yɛn som no fã bi a yɛyɛ wɔ baguam no ho: yɛn gyidi ho asɛm a yɛka kyerɛ afoforo. So woaka Bible mu nokwasɛm akyerɛ afoforo dedaw? Sɛ ɛte saa a, ɛnde woanya hokwan a ɛyɛ anigye paa. (Luka 1:74) Sɛ yɛka Yehowa Nyankopɔn ho nokwasɛm a yɛasua no bi kyerɛ afoforo a, na yɛredi asɛyɛde titiriw bi a wɔde ama Kristofo nyinaa a ɛne sɛ wɔnka Onyankopɔn Ahenni no ho asɛmpa nkyerɛ no ho dwuma.—Mateo 24:14; 28:19, 20.\n16 Ɔsomafo Paulo buu ne som adwuma no sɛ ɛsom bo ma enti ɔfrɛɛ no ademude. (2 Korintofo 4:7) Yehowa Nyankopɔn ne n’atirimpɔw ho asɛm a wobɛka akyerɛ afoforo ne adwuma a ɛsen biara a wubetumi ayɛ. Ɛyɛ adwuma a wɔyɛ ma Owura a oye sen biara, na yenya so akatua a eye sen biara nso. Sɛ woyɛ saa adwuma yi bi a, na woreboa nnipa a wɔwɔ komapa ma wɔabɛn yɛn soro Agya no na wɔafa ɔkwan a ɛkɔ daa nkwa mu no so! Adwuma bɛn na ɛbɛma woanya anigye a ɛsen eyi? Afei nso, Yehowa ho adanse a wudi no ma w’ankasa wo gyidi mu yɛ den, na ɛma ɔdɔ a wowɔ ma no no nso mu yɛ den. Na Yehowa ani sɔ adwuma a woreyɛ no. (Hebrifo 6:10) Sɛ wode nsi yɛ adwuma a ɛte saa a, ɛboa wo ma wokɔ so de wo ho sie Onyankopɔn dɔ mu.—1 Korintofo 15:58.\n17. Dɛn nti na ɛsɛ sɛ yɛyɛ Kristofo som adwuma no ntɛm so nnɛ?\n17 Mma wo werɛ mfi sɛ ɛsɛ sɛ yɛyɛ Ahenni asɛmpaka adwuma no ntɛm so. Bible ka sɛ: “Ka asɛm no, gyina mu denneennen.” (2 Timoteo 4:2) Dɛn nti na ɛsɛ sɛ yɛyɛ eyi ntɛm so nnɛ? Onyankopɔn Asɛm ka kyerɛ yɛn sɛ: “[Yehowa, NW] da kɛse no abɛn, abɛn na ɛreba ntɛm.” (Sefania 1:14) Yiw, ɛrenkyɛ koraa Yehowa bɛsɛe wiase a ɛwɔ hɔ yi. Ɛsɛ sɛ yɛbɔ nkurɔfo kɔkɔ! Ɛsɛ sɛ wohu sɛ ɛnnɛ ne bere a ɛsɛ sɛ wɔpaw Yehowa sɛ wɔn Sodifo. Awiei no ‘renka akyiri.’—Habakuk 2:3.\n18. Dɛn nti na ɛsɛ sɛ yɛne nokware Kristofo bom som Yehowa wɔ baguam?\n18 Yehowa pɛ sɛ yɛne nokware Kristofo bom som no wɔ baguam. Ɛno nti na N’asɛm ka sɛ: “Momma yensusuw yɛn ho yɛn ho ho, nkanyan yɛn ho yɛn ho nkɔ ɔdɔ ne nnwuma pa mu, a yɛrenkwati sɛ yɛne yɛn ho behyiam sɛnea ayɛ ebinom su no, na mmom yɛnhyehyɛ yɛn ho nkuran, titiriw bere a muhu sɛ ɛda no rebɛn no.” (Hebrifo 10:24, 25) Sɛ yɛne yɛn nuanom Kristofo hyiam wɔ Kristofo nhyiam ahorow ase a, yenya hokwan a ɛyɛ anigye de kamfo yɛn Nyankopɔn a yɛdɔ no na yɛsom no no. Afei nso, yɛhyehyɛ yɛn ho yɛn ho den, na yɛhyɛ yɛn ho yɛn ho nkuran.\n19. Dɛn na yebetumi ayɛ ama ɔdɔ a ɛwɔ Kristofo asafo no mu ayɛ den?\n19 Sɛ yɛne Yehowa asomfo foforo bom som no a, yɛhyɛ ɔdɔ ne adamfofa a ɛwɔ asafo no mu no mu den. Esiane sɛ Yehowa hwɛ nea eye wɔ yɛn ho nti, ɛsɛ sɛ yɛn nso yɛhwɛ suban pa a ɛwɔ afoforo ho. Nhwɛ kwan sɛ wo nuanom Kristofo bɛyɛ wɔn ade pɛpɛɛpɛ. Kae sɛ ɛsono sɛnea obiara anya nimdeɛ wɔ Onyankopɔn som mu akodu, na yɛn mu biara di mfomso. (Kolosefo 3:13) Bɔ mmɔden sɛ wo ne wɔn a wɔdɔ Yehowa yiye no benya adamfofa a emu yɛ den, na wubehu sɛ worenya nkɔso wɔ Onyankopɔn som mu. Yiw, Yehowa a wo ne wo nuanom Kristofo mmarima ne mmea bɛbom asom no no bɛboa wo ma wode wo ho asie Onyankopɔn dɔ mu. Dɛn na Yehowa de hyira wɔn a wofi nokwaredi mu som no na wɔde wɔn ho sie ne dɔ mu no?\nHWEHWƐ “NKWA ANKASA NO”\n20, 21. Dɛn ne “nkwa ankasa no,” na dɛn nti na ɛyɛ anidaso a ɛyɛ anigye?\n20 Yehowa ma n’asomfo anokwafo nkwa, nanso ɛyɛ nkwa bɛn? Ma yemmisa wo sɛ, so wowɔ nkwa ankasa mprempren? Nnipa pii bɛka sɛ, yiw. Anyɛ hwee koraa no sɛ́ yɛhome, yedidi, na yɛnom. Yɛwɔ nkwa ankasa. Na sɛ yɛwɔ anigye mu paa a, yetumi ka sɛ, “Aa, nkwa yɛ dɛ ankasa!” Nanso, Bible ma yehu sɛ, sɛ yɛbɛka paa a, onipa biara nni hɔ a ɔwɔ nkwa ankasa nnɛ.\nYehowa pɛ sɛ wo nsa ka “nkwa ankasa no.” So wo nsa bɛka?\n21 Onyankopɔn Asɛm hyɛ yɛn nkuran sɛ ‘yenso nkwa ankasa no mu denneennen.’ (1 Timoteo 6:19) Saa nsɛm yi kyerɛ sɛ yɛhwɛ kwan sɛ daakye na yɛn nsa bɛka “nkwa ankasa no.” Yiw, sɛ yɛyɛ pɛ a, ɛnna yɛbɛtra nkwa mu ankasa, efisɛ saa bere no yɛbɛtra ase sɛnea Onyankopɔn pɛe sɛ yɛtra ase fi mfiase no. Sɛ yɛkɔ paradise asase so a yɛwɔ apɔwmuden, asomdwoe, ne anigye a edi mũ a, ɛnna yebetumi aka ampa ara sɛ afei de yɛn nsa aka “nkwa ankasa no”—daa nkwa. (1 Timoteo 6:12) So eyi nyɛ anidaso a ɛyɛ anigye?\n22. Wobɛyɛ dɛn atumi “aso nkwa ankasa no mu denneennen”?\n22 Yɛbɛyɛ dɛn atumi “aso nkwa ankasa no mu denneennen”? Ɔsomafo Paulo hyɛɛ Kristofo nkuran wɔ saa ti no ara mu sɛ “wɔnyɛ papa” na “wɔnyɛ adefo nnwuma pa mu.” (1 Timoteo 6:18) Ɛnde, na ɛda adi pefee sɛ nkwa ankasa a yebenya no gyina sɛnea yɛde nokware a yɛasua afi Bible mu no bedi dwuma no so titiriw. Nanso, so na Paulo repɛ akyerɛ sɛ yɛnam nnwuma pa a yɛbɛyɛ so na ebenya “nkwa ankasa no”? Dabi, efisɛ Onyankopɔn “adom” so na yɛnam benya saa anidaso a ɛyɛ anigye no. (Romafo 5:15) Nanso, Yehowa ani gye ho sɛ obetua wɔn a wɔde nokwaredi som no no ka. Ɔpɛ sɛ ohu sɛ wo nsa aka “nkwa ankasa no.” Daa nkwa a anigye ne asomdwoe wom saa no retwɛn wɔn a wɔde wɔn ho sie Onyankopɔn dɔ mu no.\n23. Dɛn nti na ehia sɛ wode wo ho sie Onyankopɔn dɔ mu?\n23 Ɛsɛ sɛ yɛn mu biara bisa ne ho sɛ: ‘So meresom Onyankopɔn sɛnea wakyerɛ wɔ Bible mu no?’ Sɛ yɛhwɛ yɛ saa da biara da a, ɛnde na yɛnam nkwa kwan no so. Yebetumi anya awerɛhyem sɛ Yehowa ne yɛn guankɔbea. Ɔbɛbɔ ne nkoa anokwafo ho ban wɔ wiase bɔne yi nna bɔne a edi akyiri yi mu. Yehowa begye yɛn nso de yɛn akɔ wiase foforo a anigye wom a abɛn pɛɛ no mu. Hwɛ sɛnea yɛn ani begye sɛ yebehu saa da no! Na hwɛ sɛnea yɛn ani begye sɛ yesisii gyinae pa wɔ awiei bere yi mu! Sɛ wusisi saa gyinae no nnɛ a, wubenya “nkwa ankasa no” a Yehowa Nyankopɔn pɛe sɛ wunya no daa!\nYɛnam Onyankopɔn mmara a yɛde di dwuma wɔ yɛn asetram so da no adi sɛ yɛdɔ no ankasa.—1 Yohane 5:3.\nOnyankopɔn Asɛm a yebesua, komam a yebefi abɔ Yehowa mpae, afoforo a yɛbɛkyerɛkyerɛ wɔn Yehowa ho ade, ne som a yɛbɛsom no wɔ Kristofo nhyiam ahorow ase no bɛboa yɛn ma yɛde yɛn ho asie Onyankopɔn dɔ mu.—Mateo 24:14; 28:19, 20; Yohane 17:3; 1 Tesalonikafo 5:17; Hebrifo 10:24, 25.\nWɔn a wɔde wɔn ho sie Onyankopɔn dɔ mu no wɔ anidaso sɛ wobenya “nkwa ankasa no.”—1 Timoteo 6:12, 19; Yuda 21.\nShare Share Fa Wo Ho Sie Onyankopɔn Dɔ Mu\nbh ti 19 kr. 184-193


Luka 11 - Nkwa Asem (NA-TWI) | Biblica\nLuka 11 - Nkwa Asem (NA-TWI)\nYesu kyerɛ mpaebɔ\n1Da bi na Yesu rebɔ mpae wɔ baabi. Owiei no, n’asuafo no mu baako ka kyerɛɛ no se, “Awurade, kyerɛ yɛn mpaebɔ sɛnea Yohane kyerɛɛ n’asuafo mpaebɔ no.”\n2 Ɔka kyerɛɛ wɔn se, “Sɛ morebɔ mpae a, monka se, ‘Agya, wo din ho ntew. W’ahenni mmra. 3 Ma yɛn yɛn ano aduan daa. 4 Fa yɛn bɔne kyɛ yɛn sɛnea yɛn nso, yɛde wɔn a wɔfom yɛn no bɔne kyɛ wɔn no. Na nnyaa yɛn mma yɛnnkɔ sɔhwɛ mu.”\n5 Yesu bisaa wɔn se, “Mo mu hena na ɔbɛkɔ ne yɔnko hɔ dasum akɔka akyerɛ no se, ‘Me nua, fɛm me aduan kakra, 6 efisɛ, ɔhɔho bi abefi me mu, na minni aduan biara a mede bɛma no,’ 7 na ɔbɛma no mmuae afi ne dan mu se, ‘Nhaw me! Mato me pon mu ne me mma ada. Merentumi nsɔre mma wo biribiara.’\n8 “Mereka akyerɛ mo se, na ade asa no nti, ɔyɛ ne yɔnko koraa mpo a, ɔrensɔre. Nanso esiane sɛ ɔkɔɔ so srɛɛ no no nti, ɛbɛma wasɔre ama no nea ehia no no nyinaa.\n9 ”Ɛno nti mereka akyerɛ mo se; Mommisa, na wɔbɛma mo; monhwehwɛ na mubehu; mompem na wobebue mo. 10 Na obiara a obisa no, wɔma no; na obiara a ɔhwehwɛ no, ohu; na nea ɔpem no, wobue no.\n11 “Agya bɛn na ɔwɔ mo mu na ne ba bisa no abodoo a ɔbɛma no ɔbo, 12 anaasɛ obisa no apataa a, ɔbɛma no ɔwɔ, anaasɛ obisa nkesua a ɔbɛma no ankaadweaa? 13 Na sɛ mo a moyɛ nnebɔneyɛfo mpo nim sɛnea moma mo mma nnepa a, ɛbɛyɛ dɛn na mo Agya a ɔwɔ soro no remfa Honhom Kronkron no mma wɔn a wobisa no no!”\nYesu ne Beelsebul\n14 Bere bi Yesu tuu hohommɔne bi a ɛyɛ mumu fii onipa bi mu. Hohommɔne no tu fii ne mu no, ɔkasae ma ɛyɛɛ nnipa a na wɔwɔ hɔ no nyinaa ahodwiriw. 15 Nanso ebinom kae se, “Ɔnam ahohommɔne panyin Beelsebul tumi so na etu ahohommɔne.” 16 Afoforo nso pɛe sɛ wɔsɔ no hwɛ nti, wɔka kyerɛɛ no se, ɔnyɛ nsɛnkyerɛnne bi a efi soro nkyerɛ wɔn.\n17 Nanso ohuu wɔn adwene maa wɔn mmuae se, “Kurow biara a emu akyekyɛ no dan amamfo. Saa ara nso na ofi biara a emu kyekyɛ no gu. 18 Na sɛ ɔbonsam nso ko tia ne ho a, ɛbɛyɛ dɛn na n’ahenni agyina? Nea enti a mereka saa asɛm yi ne sɛ, muse menam Beelsebul tumi so na mitu ahohommɔne. 19 Na sɛ menam Beelsebul tumi so na mitu ahohommɔne a, hena so na mo nkurɔfo nam tu ahohommɔne? Saa na ɛte de a, mo nkurɔfo no ara na wobebu mo atɛn. 20 Nanso sɛ menam Onyankopɔn tumi so na etu hohommɔne de a, na ɛkyerɛ sɛ Onyankopɔn Ahenni no aba mo so.\n21 Sɛ ɔhoɔdenfo de akode wɛn ne fi a, obiara rentumi nkowia n’agyapade; 22 nanso sɛ nea ne ho yɛ den na ɔwɔ akode pa sen no kɔ ne so a, odi ne so nkonim, gye n’akode a ɔde ne ho too so no, sesaw n’agyapade no nyinaa kɔ.\n23 “Obiara a onni m’afa no tia me, na nea ɔne me mmoaboa ano no, hwete mu.\n24 “Sɛ wotu hohommɔne fi onipa bi mu a, ekyinkyin hwehwɛ homebea nanso ennya bi. Na sɛ wannya homebea a, ɔka se, ‘Mɛsan makɔ onipa a mifi ne mu bae no mu bio.’ 25 Na sɛ ɔsan kɔ onipa no mu a, obehu sɛ ɛhɔ tew a efi biara nni mu na biribiara yɛ pɛpɛɛpɛ. 26 Afei ɔsan n’akyi kɔfa ahohommɔne afoforo ason a wɔyɛ den kyɛn no ba ma wɔn nyinaa bɛtena hɔ. Eyi ma onipa no sɛe koraa sen sɛnea anka na ɔte kan no.”\nAde a ɛho hia\n27 Yesu gu so rekasa no, ɔbea bi fi nnipakuw no mu kae se, “Nhyira nka yafunu a ɛwoo wo ne nufu a wunumuu ano!” 28 Yesu ka kyerɛɛ no se, “Ɛwom de, nanso nhyira ne wɔn a wɔte Onyankopɔn asɛm na wodi so.”\nYudafo bisa nsɛnkyerɛnne\n29 Nnipa no kyeree Yesu so no, ɔka kyerɛɛ wɔn se,”Nnɛɛmma yi yɛ nnebɔneyɛfo. Wɔhwehwɛ nsɛnkyerɛnne bi ahu nanso wɔrenhu nsɛnkyerɛnne biara sɛ Yona nsɛnkyerɛnne no. 30 Na sɛnea Yona yɛe no yɛɛ nsɛnkyerɛnne maa Niniwefo a, saa ara na Kristo nso bɛyɛ nsɛnkyerɛnne ama nnɛɛmma yi.\n31 “Atemmuda no, Sheba hemmea ne nnɛɛmma bɛsɔre ayi ɔman yi atɛn, efisɛ, ofi asase ano nohoɔ betiee Salomo nyansa nsɛm. Nanso nea ɔsen Salomo no wɔ ha.\n32 “Atemmuda no, Niniwe mmarima ne nnɛɛmma bɛsɔre ayi ɔman yi atɛn, efisɛ, bere a Yona kaa asɛmpa no wɔsakraa wɔn adwene. Nanso nea ɔsen Yona wɔ ha.\n33 “Obiara nsɔ kanea mfa nsie, na mmom, ɔde si petee mu na ahyerɛn ama wɔn a wɔba mu no nyinaa. 34 W’ani yɛ wo nipadua kanea. Ɛno nti sɛ, w’ani ye a, na wo nipadua nso yɛ hann. Nanso sɛ enye a ɛma wo nipadua no dan sum tumm. 35 Enti hwɛ yiye na hann a ɛwɔ wo mu no annan sum. 36 Sɛ wo nipadua yɛ hann a esum nni fa baabiara a, nipadua no bɛhyerɛn sɛnea kanea hyerɛn gu wo so.”\nFarisini bi fi adidi\n37 Yesu kasa wiei no, Farisini bi hyiaa no adidi enti ɔkɔe sɛ ɔne no rekodidi. 38 Farisini no hui sɛ Yesu anhohoro ne nsa ansa sɛnea wɔn amanne kyerɛ ansa na ɔredidi no, ɛyɛɛ no nwonwa.\n39 Yesu huu Farisini no adwene ka kyerɛɛ no se, “Mo Farisifo de, mohohoro nkuku ne nsanka ho nanso efi, anibere ne nnebɔne ahyɛ mo mu ma tɔ. 40 Adweneharefo! Ɛnyɛ nea ɔyɛɛ akyiri no ara na ɔyɛɛ emu nso? 41 Monyɛ ahiafo adɔe na biribiara ho bɛtew ama mo.\n42 “Mo Farisifo, munnue! Moma mo nnɔbae so ntotoso du du nanso mototo adetreneeyɛ ne ɔdɔ a mode dɔ Onyankopɔn no ase. Sɛ mokɔ hyiadan mu a, mpanyin tenabea na mopɛ. Saa ara nso na sɛ mokɔ bagua mu a, mopɛ sɛ nnipa hu mo kyia mo.\n43 “Mo Farisifo, munnue! Sɛ mokɔ hyiadan mu a, mpanyin tenabea na mopɛ. 44 Munnue! Efisɛ, mote sɛ adamoa a ɛso asram na nnipa nantew so a wonnim sɛ wɔnam adamoa so.”\n45 Mmaranimfo no mu baako ka kyerɛɛ no se, “Kyerɛkyerɛfo, sɛ woka saa a na woakasa atia yɛn nso.”\n46 Yesu buaa no se, “Mo mmaranimfo nso, munnue! Mohyɛ nnipa ma wodi mmara so pɛpɛɛpɛ nanso mo de, munni so sɛnea ɛsɛ. 47 Munnue! Efisɛ, moatoto adiyifo a mo ankasa anaa mo agyanom kum wɔn no ada so. 48 Mo nneyɛe yi di adanse sɛ mopene nea mo agyanom yɛe no so. N’asekyerɛ ne sɛ, mo agyanom kunkum adiyifo no na mo nso mototoo wɔn ada so maa wɔn.\n49 “Eyi ne nea Onyankopɔn aka afa mo ho: “Mɛsoma adiyifo ne asomafo aba mo nkyɛn na mobekunkum bi na moataa wɔn a aka no.’\n50 “Mereka akyerɛ mo se, adiyifo no mogya a wɔka gui fi wiase mfitiase no, 51 efi Habel kum so kosi Sakaria a, wokum no wɔ afɔremuka ne kronkronbea ntam hɔ no so, wobebisa ɛho asɛm afi mo nkyɛn.\n52 “Mo, mmaranimfo, munnue! Mode nokware hintaw mo nkurɔfo. Mo ankasa munni so, na momma wɔn a wɔpɛ sɛ wodi so no kwan mma wonni so.”\n53 Ofi Farisini no fi hɔ a ɔrekɔ no, mmaranimfo ne Farisifo no dii n’akyi de nsɛmmisa guan ne ho 54 pɛe sɛ ɔka biribi a wobegyina so anya no akyere no.\nNA-TWI : Luka 11\nBook Nnwom Mateo Marko Luka Yohane Asomafo Romafo Korintofo I Korintofo II Galatifo Efesofo Filipifo Kolosefo Tesalonikafo I Tesalonikafo II Timoteo I Timoteo II Tito Filemon Hebrifo Yakobo Petro I Petro II Yohane I Yohane II Yohane III Yuda Yohane Adiyisɛm


Sakaria 11 | Intanɛt So Bible| Wiase Foforɔ Nkyerɛaseɛ\n11 “O Lebanon,+ bue w’apon na ogya nhyew wo nkyeneduru.+ 2 O ɔpopaw dua, twa adwo, efisɛ kyeneduru ahwe ase, na akunini asɛe!+ Basan nnupɔn, muntwa adwo, efisɛ kwaeberentuw ahwe fam!+ 3 Muntie! Nguanhwɛfo retwa adwo,+ efisɛ wɔn anuonyam asɛe.+ Muntie! Agyata bobom, efisɛ Yordan adɔtɔ, n’ahohoahoade no, asɛe.+ 4 “Nea Yehowa me Nyankopɔn aka ni, ‘Hwɛ nguan a wɔrebekum wɔn no so,+ 5 na wɔn a wɔtɔ wɔn no kum+ wɔn, nanso wɔfa wɔn ho di.+ Na wɔn a wɔtɔn+ wɔn no ka sɛ: “Nhyira nka Yehowa, efisɛ menya me ho.”+ Na wɔn ahwɛfo nhu wɔn mmɔbɔ.’+ 6 “‘Afei merenhu asase no sofo mmɔbɔ+ bio. Na mede ɔdesani bɛhyɛ ne yɔnko nsa,+ ne ne hene nsa.+ Na wɔbɛsɛe asase no pasaa, na merennye obiara mfi wɔn nsam,’+ Yehowa asɛm ni.” 7 Na mehwɛɛ nguan+ a wɔrebekum wɔn+ no so, O nguan a mo asɛm yɛ mmɔbɔ,+ mehwɛɛ mo so. Na mefaa poma+ abien. Metoo biako din Anisɔ,+ na metoo nea aka no din Nkabom,+ na mehwɛɛ nguan no so. 8 Afei miyii nguanhwɛfo baasa fii hɔ wɔ ɔsram biako mu,+ efisɛ me kra annya wɔn ho koma bio.+ Na me nso me ho yɛɛ wɔn kra abofono. 9 Afei mekae sɛ: “Merenhwɛ mo so bio.+ Nea ɔrewu no nwu. Na nea ɔresɛe no nsɛe.+ Na wɔn a wɔaka no, obiara nwe ne yɔnko nam.”+ 10 Enti mefaa me poma a ɛde Anisɔ+ no twitwaa mu;+ meyɛɛ saa de twaa apam a me ne ɔman no nyinaa ayɛ no mu.+ 11 Afei emu twae saa da no, na bere a nguan a wɔayɛ mmɔbɔ+ no huu+ nea mereyɛ no, wohui sɛ ɛyɛ Yehowa asɛm. 12 Ɛnna meka kyerɛɛ wɔn sɛ: “Sɛ eye wɔ mo ani so a,+ momfa m’akatua mma me, na sɛ ɛnte saa a, munnyae.” Enti wɔde nnwetɛbona aduasa+ tuaa me ka. 13 Na Yehowa ka kyerɛɛ me sɛ: “Tow gu akorae hɔ+—anuonyam bo a wɔatwa ato me so no.”+ Enti metow nnwetɛbona aduasa no guu Yehowa fie akorae hɔ.+ 14 Afei mitwitwaa me poma a ɛto so abien a ɛde Nkabom+ no mu de sɛee Yuda ne Israel+ ntam onuayɛ no.+ 15 Na Yehowa ka kyerɛɛ me bio sɛ: “San fa oguanhwɛfo a ne so nni mfaso+ no adwinnade no. 16 Na mɛma oguanhwɛfo bi aba asase no so.+ Na nguan a wɔresɛe no, ɔrenhwɛ wɔn.+ Nguan nkumaa no, ɔrenhwehwɛ wɔn; na wɔn a wɔapirapira no, ɔrensa wɔn yare.+ Wɔn a wogyina wɔn nan so no, ɔremma wɔn aduan; na wɔn a wɔadɔ srade no, ɔbɛwe+ wɔn nam na wapaapae wɔn ntɔte mu.+ 17 Me guanhwɛfo hunu+ a wagyaw nguan no+ nnue! Nkrante bɛba ne basa ne n’aniwa nifa so. Ne basa bewu+ na n’aniwa nifa ayɛ kusuu.”


Wɔkɔɔ adaka no mu (1-10)\nNsuyiri baa wiase nyinaa (11-24)\n7 Ɛno akyi no, Yehowa ka kyerɛɛ Noa sɛ: “Wo ne wo fifo nyinaa nkɔ adaka no mu, efisɛ awo ntoatoaso yi mu no, wo nkutoo na mihu sɛ woyɛ ɔtreneeni wɔ m’anim.+ 2 Mmoa a wɔn ho tew no, fa ebiara ason,+ anini ne abere;* na mmoa a wɔn ho ntew no, fa ebiara abien pɛ, onini baako, ɔbere baako; 3 wim ntuboa nso, fa ebiara ason, anini ne abere,* na wɔanya nkwa ma wɔn ase atrɛw wɔ asaase nyinaa so.+ 4 Aka nnanson pɛ na mama osu atɔ+ agu asaase so nnafua 40, awia ne anadwo,+ na mɛpopa nea mayɛ a ɛte ase biara afi asaase so.”+ 5 Ɛnna Noa yɛɛ nea Yehowa aka akyerɛ no nyinaa. 6 Bere a nsuyiri no baa asaase so no, na Noa adi mfe 600.+ 7 Afei Noa ne ne mma ne ne yere ne ne mma no yerenom kɔɔ adaka no mu ansa na osu no refi ase atɔ.+ 8 Na mmoa a wɔn ho tew ne wɔn a wɔn ho ntew ne ntuboa ne biribiara a ɛwea asaase so,+ 9 ebiara abien abien, onini baako, ɔbere baako, kaa Noa ho kɔɔ adaka no mu sɛnea Onyankopɔn ka kyerɛɛ Noa no. 10 Na nnanson akyi no, osu tɔe wɔ asaase so. 11 Noa asetena mu afe a ɛto so 600, bosome a ɛto so abien no da a ɛto so 17 no, subun akɛse no nyinaa ano paapaee na ɔsoro mfɛnsere buebuei.+ 12 Na osu tɔɔ asaase so nnafua 40, awia ne anadwo. 13 Saa da no ara Noa ne ne mma Sem, Ham, Yafet,+ ne ne yere, ne ne mma no yerenom kɔɔ adaka no mu.+ 14 Wɔne wuram mmoa nyinaa, sɛnea wɔn su te; ne afieboa nyinaa, sɛnea wɔn su te; ne mmoa a wɔwea asaase so nyinaa, sɛnea wɔn su te; ne ntuboa nyinaa, nnomaa ne ntakraboa, sɛnea wɔn su te. 15 Wɔkaa Noa ho kɔɔ adaka no mu, aboa biara a nkwa wɔ ne mu na ɔhome,* abien abien. 16 Enti ɔhonam nyinaa kɔɔ mu sɛnea Onyankopɔn kae no, anini ne abere. Ɛno akyi no, Yehowa too ɔpon no mu. 17 Osu no kɔɔ so tɔɔ asaase so nnafua 40, na eyiri pagyaw adaka no fii asaase so ma ɛtɛn nsu no ani. 18 Afei nsu no yiri faa asaase so ma ɛboroo so, nanso na adaka no tɛn nsu no ani. 19 Na nsu no yirii wɔ asaase so ara ma ɛkataa mmepɔw atenten a ɛwɔ wiase nyinaa so.+ 20 Eyiri kɔɔ soro traa mmepɔw atifi basafa 15.* 21 Enti abɔde* a ɛte ase wɔ asaase so nyinaa wuwui+—ntuboa, afieboa, wuram mmoa, ne mmoa nketenkete foforo* ne nnipa nyinaa.+ 22 Biribiara a ɛwɔ asaase kesee so a nkwa wom* na ɛhome fa ne hwenem wui.+ 23 Enti ɔpopaa biribiara a ɛte ase fii asaase so, efi nnipa so kosi mmoa so, mmoa a wɔwea asaase so kosi wim ntuboa so. Ɔpopaa wɔn nyinaa fii asaase so,+ na ɛkaa Noa ne wɔn a wɔka ne ho wɔ adaka no mu nkutoo.+ 24 Nsu no taa asaase so nnafua 150.+\n^ Ebetumi nso akyerɛ, “anini ason, abere ason.”\n^ Anaa “ɛwɔ honhom a ɛhome.”\n^ Basafa a obiara nim no, na ɛyɛ sɛnt. 44.5 (ntk. 17.5). Hwɛ Nkh. B14.\n^ Ɛbɛyɛ sɛ ɛyɛ mmoa nketenkete a wɔbom sɛ kuw.\n^ Anaa “nea ɛwɔ nkwa honhom.”


KENKAN WƆ Abbey Afrikaans American Sign Language Amharic Argentinean Sign Language Armenian Attié Baoule Bété Cebuano Chichewa Chitonga Chitonga (Malawi) Chopi Chuabo Cibemba Costa Rican Sign Language Croatian Drehu Dutch Ecuadorian Sign Language Efik English Estonian Fijian Finnish French Ga German Gitonga Greek Greenlandic Guatemalan Sign Language Hiligaynon Hmong (White) Hungarian Icelandic Iloko Indonesian Isoko Italian Japanese Japanese Sign Language Kikaonde Kiluba Kinyarwanda Korean Kurdish Kurmanji (Caucasus) Kwangali Kwanyama Laotian Lingala Luganda Lunda Luo Luvale Macedonian Mahorian (Roman) Malagasy Malay Mapudungun Maya Mexican Sign Language Miskito Navajo Ndebele (Zimbabwe) Niuean Norwegian Nzema Oromo Panamanian Sign Language Persian Polish Portuguese Quechua (Bolivia) Rarotongan Russian Russian Sign Language Saramaccan Senoufo (Cebaara) Serbian Serbian (Roman) Shona Sidama Spanish Swahili Swedish Tagalog Tahitian Tajiki Tetun Dili Thai Tigrinya Tiv Tongan Tsonga Tswana Turkmen Tuvaluan Twi Urhobo Uruund Uzbek Venda Wayuunaiki Wolaita Xhosa Yacouba Yoruba Zulu\nBible no se Satan ‘redaadaa asase sofo nyinaa.’ (Adiyisɛm 12:9) Satan ne n’adaemone no mpɛ sɛ yegye Onyankopɔn Asɛm, Bible, no di. Wɔbɔ mmɔden sɛ wɔbɛma nnipa agye adi sɛ awufo te ase wɔ ahonhom atrae baabi. Ma yɛnhwɛ ɔkwan a wɔfa so yɛ saa.\nNnipa, mmoa, mpataa, ne nnomaa—wɔn nyinaa yɛ akra\nƆsom pii kyerɛkyerɛ sɛ onipa biara wɔ ɔkra a ɛkɔ ahonhom atrae bere a ɔhonam nipadua no awu akyi. Wose nipadua no wu, nanso ɔkra no nwu. Bio nso, wɔka sɛ ɔkra no ntumi nwu, kyerɛ sɛ ɛwɔ nkwa a owu nnim.\nNanso Onyankopɔn Asɛm nkyerɛkyerɛ saa. Bible no kyerɛ sɛ ɔkra no ne onipa no, na ɛnyɛ biribi a ɛhyɛ onipa no mu. Sɛ nhwɛso no, Bible no reka Adam bɔ ho asɛm no, ese: “Na [Yehowa] Nyankopɔn de fam dɔte nwenee onipa, na ohuw nkwa home guu ne hwene mu, na onipa no bɛyɛɛ ɔkra teasefo.” (Genesis 2:7) Enti wɔamma Adam ɔkra; na ɔyɛ ɔkra.\nWɔfrɛ mmoa nso sɛ akra.—Genesis 1:20, 21, 24, 30.\nEsiane sɛ Bible asɛmfua “ɔkra” no kyerɛ onipa no ankasa nti, ɛnsɛ sɛ ɛyɛ yɛn nwonwa sɛ yebehu sɛ akra betumi awu na wowu. Kyerɛwnsɛm no se:\n“Ɔkra a ɔyɛ bɔne no, ɔno ara na obewu.”—Hesekiel 18:4.\n“Na Samson kae sɛ: Me kra ne Filistifo yi nwu.”—Atemmufo 16:30.\n“So mmara ma kwan sɛ wɔyɛ adepa anaa adebɔne homeda, sɛ wogye nkwa anaa wokum ɔkra bi?”—Marko 3:4.\nBible no kyerɛ sɛ ɔkra no wu\nKyerɛw nsɛm afoforo kyerɛ sɛ wobetumi asɛe akra (Genesis 17:14), wɔde nkrante akunkum wɔn (Yosua 10:37), atim wɔn menewa (Hiob 7:15), na nsu afa wɔn (Yona 2:5). Enti, ɔkra no wu.\nSɛ wokenkan Bible no fi mfiase kosi awiei a, worenhu asɛm “ɔkra a enwu da” no da. Onipa kra no nyɛ honhom bi. Ɔkra a enwu da ɔkyerɛkyerɛ no nyɛ Bible ɔkyerɛkyerɛ. Ɛyɛ Satan ne n’adaemone no ɔkyerɛkyerɛ. Yehowa kyi ɔsom mu atosɛm nyinaa.—Mmebusɛm 6:16-19; 1 Timoteo 4:1, 2.\nAdaemone no tumi yɛ wɔn ho sɛ awufo ahonhom ankasa\nAsumanfo ne ɔkwan foforo a Satan fa so daadaa nnipa. Osumanni yɛ obi a ne nsa tumi ka nkrasɛm fi ahonhom wiase no mu tẽẽ. Nnipa pii a asumanfo ankasa ka ho, gye di sɛ nkrasɛm yi fi awufo ahonhom hɔ. Nanso sɛnea yɛahu afi Bible no mu no, eyi rentumi nyɛ yiye.—Ɔsɛnkafo 9:5, 6, 10.\nƐnde, nkrasɛm yi fi henanom hɔ? Adaemone no ankasa hɔ! Adaemone no tumi hwɛ obi bere a ɔte ase no; wonim sɛnea na onipa no kasa, sɛnea na ɔte, nea ɔyɛe, ne nea onim. Enti ɛnyɛ den mma wɔn sɛ wobesuasua nnipa a wɔawuwu no.—1 Samuel 28:3-19.\nAtoro nsɛm ne ɔkwan foforo a Satan fa so ma atoro a ɛfa awufo ho no nya nkɔso. Nsɛm a ɛte sɛɛ no taa dan nkurɔfo fi Bible mu nokware ho.—2 Timoteo 4:4.\nEbinom susuw sɛ wɔahu nnipa a wɔasan afi awufo mu aba\nWɔ Afrika no, nnipa a wohu wɔn sɛ wɔte ase wɔ wɔn wu akyi ho nsɛm pii wɔ hɔ. Mpɛn pii no, wohu nneɛma a ɛte sɛɛ no wɔ baabi a ɛne faako a onipa no trae no ware. Nanso bisa wo ho sɛ: ‘So ntease wom sɛ sɛ obi wɔ tumi a ɔde bɛsan afi awufo mu aba a, ɔbɛsan akɔ baabi a ɛne n’abusua ne ne nnamfo ntam kwan ware?’\nBio nso, so ebetumi aba sɛ onipa a wohuu no no sɛ nea wawu no kɛkɛ? Sɛ nhwɛso no, Kristofo asomfo baanu a na wɔreka asɛm wɔ akuraase baabi no huu akwakoraa bi a odii wɔn akyi nnɔnhwerew bi. Bere a wobisaa no ho asɛm no, wohui sɛ ɔbarima no susuwii sɛ asomfo no mu biako yɛ ne nuabarima bi a wawu wɔ mfe bi a atwam no mu. Nokwarem no, na ɛnte saa, nanso wannye anni sɛ ɛnte saa! Susuw asɛm a akyiri yi akwakoraa no ka kyerɛɛ ne nnamfo ne n’afipamfo no ho hwɛ!\nAnisoadehu, Adaeso, ne Ɛnne Ahorow\nAdaemone no nam adaeso, anisoadehu ne ɛnne ahorow so daadaa nnipa\nAkyinnye biara nni ho sɛ woate anwonwade ahorow a nnipa ahu, wɔate, anaasɛ wɔaso ho dae no ho asɛm. Nneɛma a nnipa ntumi nyɛ a ɛte sɛɛ no taa ma ehu ka wɔn a wohu no. Na Marein a ɔte Afrika Atɔe Fam no te daa sɛ ne nenabea a wawu no nne frɛ no anadwo. Ehu nti, Marein teɛteɛm na onyan ne fifo nyinaa. Awiei koraa no, ɔbɔɔ dam.\nAfei, sɛ awufo te ase ankasa a, so ntease wom sɛ wobeyi wɔn adɔfo hu? Dabida. Nkrasɛm a epira a ɛte sɛɛ no fi adaemone hɔ.\nNa nkrasɛm a ɛte sɛ nea ɛde mmoa ne awerɛkyekye ma no nso ɛ? Sɛ nhwɛso no, na Gbassay a ofi Sierra Leone no yare. Ɔsoo dae bi a ne papa a wawu no yii ne ho adi kyerɛɛ no wom. Ɔhyɛɛ no sɛ ɔnkɔ dua bi ase, ɔnkɔtew so ahaban, ɔmfa mfra nsu na ɔnnom. Ɛnsɛ sɛ ɔkasa kyerɛ obiara ansa na wayɛ saa. Ɔyɛɛ saa na ne ho tɔɔ no.\nƆbea foforo nso kae sɛ ne kunu yii ne ho adi kyerɛɛ no da koro anadwo wɔ ne wu akyi. Ɔkae sɛ na ne ho ayɛ fɛ, na na ɔhyɛ atade a ɛyɛ fɛ.\nƐte sɛ nea nkrasɛm ne anisoadehu a ɛte sɛɛ no ye na ɛboa. So efi Onyankopɔn hɔ? Dabi, emfi ne hɔ. Yehowa ne “nokware Nyankopɔn.” (Dwom 31:5) Ɔrempene so sɛ ɔbɛdaadaa yɛn da. Adaemone nkutoo na wɔyɛ saa.\nNanso so adaemone a woye wɔ hɔ? Dabi. Ɛwom sɛ ɛte sɛ nea wɔde mmoa ma wɔ mmere bi mu de, nanso wɔn nyinaa nye. Bere a Ɔbonsam ne Hawa kasae no, ɔyɛɛ ne ho sɛ n’adamfo. (Genesis 3:1) Nanso dɛn na ɛtoo no, bere a otiee no na ɔyɛɛ nea ɔkae no? Owui.\nSatan kae sɛ Hawa renwu. Hawa gyee no dii, nanso awiei koraa no owui\nWunim sɛ ɛnyɛ nwonwa sɛ onipa bɔne bɛyɛ ne ho sɛ wɔn a ɔpɛ sɛ ɔdaadaa wɔn na osisi wɔn no adamfo. Afrikafo bɛ bi se: “Ɛse fitaa, koma tuntum.” Na Onyankopɔn Asɛm se: “Satan mpo kɔ so ara dan ne ho hann bɔfo.”—2 Korintofo 11:14.\nOnyankopɔn mfa adaeso, anisoadehu, ne ɛnne ahorow a efi ahonhom wiase mu no so ne nnipa nni nkitaho bio. Ɔnam Bible no a ebetumi ama obi ayɛ nea “a wɔasiesie no yiye ama adwuma pa biara” no so de akwankyerɛ ma wɔn na ɔkyerɛkyerɛ wɔn.—2 Timoteo 3:17.\nEnti, sɛ Yehowa de kɔkɔbɔ ma yɛn wɔ Ɔbonsam nnaadaasɛm no ho a, ɔdɔ yɛn nti na ɔyɛ saa. Onim sɛ adaemone yɛ atamfo a wɔn ho yɛ hu.


1 Timóteo 4 OL - 1 Timoteo 4 ASCB\n1Honhom no si no pi sɛ, akyire yi, nnipa bi bɛgyae gyidie no mu sɔ. Wɔbɛdi atorɔ ahonhom ne ahonhommɔne nkyerɛkyerɛ akyi. 2Saa nkyerɛkyerɛ yi firi nyaatwomfoɔ nnaadaa a wɔyɛ adwenewuiɛfoɔ sɛ dadeɛ a wɔato wɔ ogya mu no. 3Saa nnipa no kyerɛkyerɛ sɛ ɛnyɛ sɛ obi ware na nnuane bi nso wɔ hɔ a, ɛnyɛ sɛ onipa di. Nanso, Onyankopɔn bɔɔ saa nnuane no sɛ, sɛ agyidifoɔ a wɔahunu nokorɛ no nsa ka na wɔbɔ so mpaeɛ a, wɔtumi di. 4Biribiara a Onyankopɔn abɔ no yɛ. Ɛnsɛ sɛ wɔpo biribiara, na mmom, ɛsɛ sɛ wɔbɔ mpaeɛ gu ne nyinaa so. 5Ɛfiri sɛ, Onyankopɔn asɛm no ne mpaeɛbɔ te ho.\n6Sɛ woma anuanom no saa nkyerɛkyerɛ yi a, na ɛkyerɛ sɛ woyɛ Kristo ɔsomfoɔ pa a wɔnam nokorɛ ne gyidie ne nkyerɛkyerɛ pa so atete wo. 7Nsɛe wo berɛ wɔ atorɔsɛm ne mmerewa anansesɛm ho. Bɔ onyamesompa ho mmɔden. 8Ɛwom sɛ honam mu mmɔdemmɔ ho hia deɛ, nanso honhom mu mmɔdemmɔ ho hia akwan nyinaa mu, ɛfiri sɛ, ɛhyɛ yɛn ɛnnɛ asetena ne daakye asetena ho bɔ. 9Yei yɛ nokwasɛm a ɛsɛ sɛ wɔgye tom na wɔgye di. 10Ɛno enti na ɛsɛ sɛ yɛpere na yɛyɛ adwuma denden, ɛfiri sɛ, yɛde yɛn anidasoɔ ahyɛ Onyankopɔn teasefoɔ a ɔyɛ nnipa nyinaa Agyenkwa no mu, ne titire wɔn a wɔgye asɛm no di no.\n11Yeinom na ɛsɛ sɛ moka ho asɛm wɔ mo nkyerɛkyerɛ no mu. 12Mma obiara ho kwan mma ɔmmfa wo sɛ wonnyiniiɛ enti ɔbɛbu wo abomfiaa. Wo kasa mu, wo suban mu, wo dɔ mu, wo gyidie mu ne wo kronnyɛ mu no, ɛsɛ sɛ woyɛ nhwɛso pa. 13Nya adagyeɛ kenkan Atwerɛsɛm no na ka Asɛmpa no na kyerɛkyerɛ ansa na maba.\nFa Wo Dom Akyɛdeɛ Som\n14Honhom mu akyɛdeɛ a mpanimfoɔ nam nkɔmhyɛ so de wɔn nsa guu wo so a wonyaeɛ no, nnyaa mu. 15Sɔ saa nneɛma no mu yie. Fa wo ho nyinaa ma wɔn sɛdeɛ ɛbɛma obiara ahunu wo nkɔsoɔ. 16Hwɛ wo ho so yie na hwɛ wo nkyerɛkyerɛ nso so. Kɔ so yɛ saa nneɛma yi nyinaa, ɛfiri sɛ, sɛ woyɛ saa a, wobɛgye wo ho ne wɔn a wɔtie wo no nkwa.\nASCB : 1 Timoteo 4


John 4 NIV – Yohane 4 ASCB | Biblica\nJohn 4 NIV – Yohane 4 ASCB\nƆbaa A Na Ɔwɔ Kununom Baanum\n1Farisifoɔ no tee sɛ nnipa pii rekɔ Yesu nkyɛn ama wabɔ wɔn asu sene sɛdeɛ nnipa kɔ Yohane nkyɛn. 2Nso na Yesu ankasa deɛ, ɔmmɔ asu, na mmom, nʼasuafoɔ no na wɔbɔ asu. 3Yesu tee saa asɛm yi no, ɔfirii Yudea sane kɔɔ Galilea.\n4Ɔrekɔ no, na ɛsɛ sɛ ɔfa Samaria. 5Ɛbɛyɛ owigyinaeɛ no, na Yesu abɛn Samaria kuro bi a wɔfrɛ no Sikar a ɛbɛn asase bi a Yakob de maa ne ba Yosef no ho. 6Ɛhɔ na na Yakob abura wɔ. Esiane ɔbrɛ a na Yesu abrɛ enti, ɔtenaa abura no ho sɛ ɔregye nʼahome. Na saa ɛberɛ no bɛyɛ awia nnɔndumienu.\n7Ankyɛre, Samariani baa bi baa hɔ bɛtoo nsuo, na Yesu srɛɛ no sɛ, “Ma me nsuo no bi nnom.” 8Saa ɛberɛ no, na Yesu asuafoɔ no kɔ kuro no mu kɔtɔ aduane.\n9Samariani baa no ka kyerɛɛ Yesu sɛ, “Ɛyɛ me nwanwa sɛ wo a woyɛ Yudani rebisa nsuo afiri me a meyɛ Samariani nkyɛn.” Na Yudafoɔ ne Samariafoɔ nni hwee yɛ.\n10Yesu buaa no sɛ, “Sɛ wonim akyɛdeɛ a Onyankopɔn de ma onipa anaa onipa ko a ɔresrɛ wo nsuo yi a, anka wobɛsrɛ no, na wama wo nkwa nsuo.”\n11Ɔbaa no bisaa sɛ, “Owura, wonni ahoma, nni bokiti, abura yi mu nso dɔ yie, na ɛhe na wobɛnya saa nkwa nsuo no afiri? 12Woyɛ ɔkɛseɛ sene yɛn agya Yakob a ɔtuu abura yi maa yɛn na ɔne ne mma, ne nnwan ne nʼanantwie nom mu nsuo bi no anaa?”\n13Yesu buaa no sɛ, “Obiara a ɔnom saa nsuo yi bi no, osukɔm de no bio, 14nanso deɛ ɔbɛnom nsuo a mede bɛma no no, osukɔm renne no bio da. Nsuo a mede bɛma no no bɛyɛ sɛ asutire a ɛrenwe da wɔ ne mu, na ɛbɛma no nkwa a ɛrensa da.”\n15Ɔbaa no srɛɛ no sɛ, “Owura, ma me saa nkwa nsuo yi bi na osukɔm anne me bio, na daa mantwa kwan ammɛto nsuo.”\n16Yesu ka kyerɛɛ no sɛ, “Kɔfrɛ wo kunu na wo ne no mmra.”\n17Ɔbaa no buaa no sɛ, “Me wura, menni kunu.”\nYesu nso kaa sɛ, “Asɛm a woaka no yɛ nokorɛ sɛ wonni kunu no. 18Woaware mmarima baanum agyae na ɔbarima a wo ne no wɔ hɔ seesei no mpo, ɔnyɛ wo kunu.”\n19Ɔbaa no kaa sɛ, “Owura, mehunu sɛ woyɛ odiyifoɔ. 20Yɛn agyanom Samariafoɔ somm Onyankopɔn wɔ saa bepɔ yi so, nanso mo Yudafoɔ deɛ, moka sɛ Yerusalem nko ara na ɛsɛ sɛ yɛsom Onyankopɔn.”\n21Yesu ka kyerɛɛ no sɛ, “Merema woate aseɛ sɛ berɛ bi bɛba a nnipa rensom Agya no wɔ saa bepɔ yi so anaa Yerusalem. 22Mo Samariafoɔ nnim deɛ mosom no. Nanso, yɛn Yudafoɔ deɛ, yɛnim deɛ yɛsom no, ɛfiri sɛ, Yudafoɔ so na nkwagyeɛ nam ba. 23Nna bi reba, na mpo aba dada sɛ, nokorɛ asomfoɔ bɛsɔre Agya no wɔ Honhom ne nokorɛ mu. Yeinom ne asomfoɔ a Agya no hwehwɛ. 24Onyankopɔn yɛ Honhom, na wɔn a wɔsom no no, ɛsɛ sɛ wɔsom no Honhom ne nokorɛ mu.”\n25Ɔbaa no ka kyerɛɛ no sɛ, “Menim sɛ Mesia no a wɔfrɛ no Kristo no bɛba, na sɛ ɔba a, ɔbɛkyerɛkyerɛ yɛn biribiara mu.”\n26Yesu ka kyerɛɛ no sɛ, “Me a me ne wo rekasa yi, mene Kristo no.”\n27Yesu ano siiɛ pɛ na nʼasuafoɔ no sane baeɛ. Ɛyɛɛ asuafoɔ no nwanwa sɛ wɔbɛtoo Yesu sɛ ɔne ɔbaa bi redi nkɔmmɔ. Nanso, wɔn mu biara ammisa ɔbaa no deɛ ɔrehwehwɛ ne Yesu nso deɛ enti a ɔne saa ɔbaa no redi nkɔmmɔ no.\n28Afei, ɔbaa yi gyaa nʼasuhina no hɔ sane kɔɔ kuro no mu kɔka kyerɛɛ kurom hɔfoɔ sɛ, 29“Mommra mmɛhwɛ ɔbarima bi a waka kɔkoam nneɛma a mayɛ akyerɛ me! Anaa, ɔno ne Agyenkwa no?” 30Nnipa a wɔtee asɛm yi nyinaa bɔɔ twi kɔhwɛɛ Yesu.\n31Afei, asuafoɔ no ka kyerɛɛ Yesu sɛ, “Ɔkyerɛkyerɛfoɔ, didi.”\n32Yesu buaa wɔn sɛ, “Mewɔ aduane a medi a monnim ho hwee.”\n33Ɛmaa asuafoɔ no bisabisaa wɔn ho wɔn ho sɛ, “Obi abrɛ no aduane bi anaa?”\n34Yesu buaa sɛ, “Mʼaduane ne sɛ meyɛ deɛ ɔsomaa me no apɛdeɛ na mewie dwuma a ɔde maa me sɛ memmɛdi no. 35Moka sɛ, ‘Abosome anan mu, otwaberɛ bɛduru.’ Mommue mo ani nhwɛ mo ho nhyia, na mobɛhunu sɛ aburoo ahoa a ɛkyerɛ sɛ, otwaberɛ aduru! 36Otwafoɔ nya nʼakatua a ɛsɛ no na ɔboaboa deɛ watwa no ano ma nkwa a ɛnsa da. Yei ma deɛ ɔdua ne deɛ ɔtwa no nyinaa ani gye. 37Ɛyɛ nokorɛ pefee sɛ, ‘Obi dua na obi twa.’ 38Mesomaa mo kɔɔ baabi sɛ monkɔtwa deɛ ɛnyɛ mo na moduaeɛ. Nnipa foforɔ na wɔduaeɛ na mo deɛ, moanya mfasoɔ afiri adwuma a wɔyɛ no mu.”\nSamariafoɔ Pii Gye Yesu Di\n39Esiane adanseɛ a Samariani baa no dii wɔ Yesu ho sɛ, “Waka biribiara a mayɛ akyerɛ me” no enti, kuro no mu hɔfoɔ pii gyee Yesu dii sɛ ɔno ne Mesaia no. 40Enti, ɛberɛ a Samariafoɔ no baa Yesu nkyɛn no, wɔsrɛɛ sɛ ɔntena wɔn nkyɛn. Ɔpenee so dii nnanu wɔ wɔn nkyɛn. 41Ne nsɛm no enti nnipa bebree gyee no diiɛ.\n42Nnipa a wɔgyee no dii no ka kyerɛɛ ɔbaa no sɛ, “Ɛnyɛ adanseɛ a wobɛdiiɛ no enti na yɛgye no di, na mmom nsɛm a yɛate sɛ ɔka no enti na yɛagye no adi. Na yɛnim sɛ ɔno ne ewiase Agyenkwa no.”\nGalileafoɔ Gye Yesu\n43Nnanu akyi no, Yesu firii kuro no mu kɔɔ Galilea. 44Ɛwom sɛ na Yesu aka sɛ, odiyifoɔ biara nni animuonyam wɔ ne ɔman mu deɛ, nanso 45ɛsiane deɛ Galileafoɔ a wɔwɔ Yerusalem Twam Afahyɛ berɛ no mu no hunuu deɛ Yesu yɛeɛ no enti, ɔduruu Galilea no, wɔgyee no.\nYesu Sa Abɔfra Bi Yadeɛ\n46Ɔsane kɔɔ Kana a ɛwɔ Galilea, faako a ɔmaa nsuo danee nsã hɔ no bio. Ɔwɔ hɔ no, ɔhene ɔsomfoɔ panin bi a na ne ba yare wɔ Kapernaum no 47tee Yesu nka sɛ ɔfiri Yudea aba Galilea hɔ. Saa ɔbarima yi kɔɔ Kana kɔhunuu Yesu, srɛɛ no sɛ, ɔne no nkɔ Kapernaum nkɔsa ne ba a na ɔyare a ɔreyɛ awu no yadeɛ mma no.\n48Yesu kaa sɛ, “Menyɛ nsɛnkyerɛnneɛ nkyerɛ mo ansa na moagye me adi anaa?”\n49Ɔsomfoɔ panin no de ahoyera ka kyerɛɛ no sɛ, “Owura, mesrɛ wo, ma yɛnkɔ ntɛm, anyɛ saa a, me ba no bɛwu.”\n50Yesu ka kyerɛɛ no sɛ, “Kɔ efie, wo ba no ho ayɛ no den!”\nƆsomfoɔ panin no gyee asɛm a Yesu kaeɛ no dii na ɔsiim sɛ ɔrekɔ efie. 51Ɔnam ɛkwan so no, nʼasomfoɔ bi bɛhyiaa no ka kyerɛɛ no sɛ, ne ba no ho ayɛ no den. 52Ɔbarima no bisaa nʼasomfoɔ no sɛ, “Ɛberɛ bɛn na ne ho yɛɛ no den?” Asomfoɔ no buaa no sɛ, “Nnora awia bɛyɛ dɔnko berɛ mu na huraeɛnini a na abɔ no no gyaeeɛ.”\n53Ɔbarima no tee asɛm no pɛ na ɔkaee sɛ ɛyɛ saa ɛberɛ korɔ no ara mu na Yesu ka kyerɛɛ no sɛ, “Kɔ na wo ba no ho ayɛ no den no.” Yei maa ɔbarima no ne ne fiefoɔ nyinaa gyee Yesu diiɛ.\n54Yei ne nsɛnkyerɛnneɛ a ɛtɔ so mmienu a Yesu firii Yudea baa Galilea no ɔyɛeɛ.\nASCB : Yohane 4


ኢያሱ 3 NASV – Yosua 3 ASCB | Biblica\nኢያሱ 3 NASV – Yosua 3 ASCB\nIsraelfoɔ Twa Asubɔnten Yordan\n1Adeɛ kyee anɔpahema no, Yosua ne Israelfoɔ no nyinaa tu firii Sitim kɔduruu Asubɔnten Yordan nsunoa, baabi a wɔtenaa nna kakra ansa na wɔretwa. 2Nnansa akyi no, Israelfoɔ ntuanofoɔ no faa atenaeɛ hɔ nyinaa 3maa nnipa no akwankyerɛ sɛ, “Sɛ mohunu sɛ Lewifoɔ asɔfoɔ no so Awurade, mo Onyankopɔn Apam Adaka no a, monni wɔn akyi. 4Esiane sɛ momfaa ha da no enti, wɔbɛkyerɛ mo ɛkwan. Momma akwansini fa nna mo ne wɔn ntam, na moammɛn Apam Adaka no. Monhwɛ na moammɛn ho.”\n5Yosua ka kyerɛɛ nkurɔfoɔ no sɛ, “Monnwira mo ho, ɛfiri sɛ, ɔkyena Awurade bɛyɛ anwanwadeɛ wɔ mo mu.”\n6Anɔpa no, Yosua ka kyerɛɛ asɔfoɔ no sɛ, “Mompagya Apam Adaka no na momfa nni nnipa no anim ntwa asubɔnten no.” Ɛno enti wɔsiim.\n7Awurade ka kyerɛɛ Yosua sɛ, “Ɛnnɛ, mɛhyɛ aseɛ ayɛ wo kɛseɛ wɔ Israelfoɔ no nyinaa ani so. Na ɛbɛma wɔahunu sɛ, meka wo ho sɛdeɛ na meka Mose ho no. 8Fa saa akwankyerɛ yi ma asɔfoɔ a wɔso Apam Adaka no: ‘Sɛ moduru Asubɔnten Yordan nsunoa hɔ a, monnante nkɔ nsuo no mu kakra na monnyina.’ ”\n9Na Yosua ka kyerɛɛ Israelfoɔ no sɛ, “Mommra mmɛtie asɛm a Awurade, mo Onyankopɔn aka. 10Ɛnnɛ mobɛhunu sɛ Onyankopɔn teasefoɔ no ka mo ho. Ampa ara ɔbɛpam Kanaanfoɔ, Hetifoɔ, Hewifoɔ, Perisifoɔ, Girgasifoɔ, Amorifoɔ ne Yebusifoɔ. 11Monnwene ho! Apam Adaka a ɛyɛ Awurade a asase nyinaa yɛ ne dea no bɛdi mo anim de mo atware Asubɔnten Yordan. 12Afei, monyiyi nnipa dumienu a ɔbaako biara firi mmusuakuo dumienu no mu. 13Asɔfoɔ no bɛsoa Awurade a ɔyɛ asase nyinaa wura no Adaka no. Sɛ wɔn nan nya si nsuo no mu ara pɛ, asuo no bɛtwa afiri atifi ama ano aboa wɔ hɔ.”\n14Ɛberɛ a nnipa no sɔree sɛ wɔrekɔtwa Yordan no, asɔfoɔ a na wɔso Apam Adaka no dii wɔn anim. 15Na ɛyɛ otwaberɛ mu enti na Yordan no ayiri aba nsunoa. Nanso, asɔfoɔ a wɔso Adaka no nan sii asuo no ano pɛ, 16asuo no ano hyɛɛ aseɛ boaa wɔ nʼatifi fam, baabi a wɔfrɛ hɔ Adam a ɛbɛn Saretan. Na asuo a ɛwɔ anafoɔ no nso tene kɔguu Nkyene Ɛpo no mu kɔsii sɛ asuo no subɔnhwa no weeɛ. Enti, nnipa no nyinaa twaa wɔ beaeɛ bi a ɛbɛn Yeriko kuropɔn no. 17Saa ɛberɛ no mu, asɔfoɔ a wɔso Awurade Apam Adaka no gyinaa asase kesee so wɔ subɔnhwa no mfimfini ma nnipa no nyinaa twaa mu. Wɔtwɛnee wɔ hɔ kɔsii sɛ obiara faa asase kesee so twaa Yordan.\nASCB : Yosua 3


Luc 1 BDS – Luka 1 ASCB | Biblica\nLuc 1 BDS – Luka 1 ASCB\nHann A Ɛwɔ Esum Mu\n1Adamfo pa Teofilo, nnipa pii abɔ mmɔden atwerɛ Yesu ho nsɛm a akɔ so wɔ yɛn mu no. 2Wɔtwerɛɛ sɛdeɛ nnipa a wɔhunuu saa nneɛma yi firi ahyɛaseɛ no daa no adi kyerɛɛ wɔn. 3Nanso, menyaa adwene bi sɛ, sɛ mehwehwɛ deɛ wɔatwerɛ no nyinaa mu yie na metwerɛ brɛ wo a, ɛyɛ. 4Yei bɛboa wo ma woahunu nokorɛ a ɛwɔ deɛ woasua no nyinaa mu.\nYohane Awoɔ Ho Nkɔmhyɛ\n5Mede mʼasɛm no bɛfiri Yudafoɔ ɔsɔfoɔ Sakaria a ɔtenaa ase Yudeahene Herode berɛ so a na ɔfiri Abia asɔfokuo mu no so. Sakaria yere Elisabet nso, na ɔyɛ Aaron aseni. 6Na Sakaria ne ne yere Elisabet som Onyankopɔn nokorɛm a wɔn ho nni asɛm wɔ Onyankopɔn anim. 7Na wɔnni ba, ɛfiri sɛ, na Elisabet yɛ obonini. Na wɔn baanu nyinaa nso anyinyini.\n8Ɛda bi a ɛduruu Sakaria asɔfokuo so sɛ wɔyɛ asɔredan mu adwuma no, 9wɔtoo aba yii no sɛ, ɔnkɔhye aduhwam wɔ ɔhyeɛ afɔrebukyia no so. 10Saa ɛberɛ yi ara nso na asafo no rebɔ mpaeɛ wɔ adihɔ hɔ sɛdeɛ wɔtaa yɛ no.\n11Sakaria gu so rehye aduhwam no, prɛko pɛ, Awurade ɔbɔfoɔ bɛgyinaa afɔrebukyia no nkyɛn mu wɔ nifa so. 12Sakaria hunuu no no, ɔbɔɔ birim na ne ho popoeɛ. 13Nanso, ɔsoro ɔbɔfoɔ no ka kyerɛɛ no sɛ, “Sakaria, nsuro, Awurade Onyankopɔn ate wo mpaeɛbɔ. Wo yere Elisabet bɛwo babarima na ɛsɛ sɛ woto ne din Yohane. 14Nʼawoɔ bɛma wʼani agye na wo ho asɛpɛ wo. Saa ara na ɛbɛma nnipa bebree nso ani agye. 15Ɔbɛyɛ kɛse Awurade anim. Ɔrennom nsã biara da, na Honhom Kronkron bɛyɛ no ma afiri ne maame yam. 16Israelfoɔ pii nam nʼasɛnka so bɛnya adwensakyera asane aba Awurade, wɔn Onyankopɔn, nkyɛn. 17Ɔbɛnya Odiyifoɔ Elia honhom ahoɔden no bi, na ɔbɛdi Agyenkwa no ba no anim abɛsiesie nnipa ama ne ba a ɔbɛba no. Nʼasɛnka bɛma nteaseɛ aba agyanom ne wɔn mma ntam. Na ɔbɛdane Awurade asɛm no ho asoɔdenfoɔ adwene akɔ Awurade pɛ ho.”\n18Sakaria buaa ɔbɔfoɔ no sɛ, “Ɛbɛyɛ dɛn na yei aba mu? Mabɔ akɔkoraa na me yere nso abɔ aberewa.”\n19Ɔbɔfoɔ no kaa sɛ, “Mene Gabriel a megyina Onyankopɔn anim daa no. Ɔno na ɔsomaa me sɛ memmɛka asɛmpa yi nkyerɛ wo. 20Esiane sɛ woagye akyinnyeɛ enti, wobɛtɔ mumu kɔsi sɛ wɔbɛwo abɔfra no. Na deɛ maka akyerɛ wo yi nyinaa bɛba mu pɛpɛɛpɛ wɔ ne berɛ a ɛsɛ mu.”\n21Saa ɛberɛ yi nyinaa na asafo mma no retwɛn Sakaria sɛ ɔbɛba. Na ɛyɛ wɔn nwanwa sɛ wakyɛ saa. 22Ɛberɛ a ɔbaeɛ no, wantumi ankasa ankyerɛ asafo mma no. Wɔhunu firii ne nneyɛeɛ mu sɛ wahunu nʼani so adeɛ wɔ asɔredan mu hɔ.\n23Ɔwiee nʼasɔfodwuma wɔ asɔredan mu hɔ no, ɔkɔɔ efie. 24Nna bi akyi no, ne yere Elisabet nyinsɛnee na ɔde ne ho siee abosome enum. 25Ɔde anigyeɛ kaa sɛ, “Awurade ayɛ me adɔeɛ. Wayi animguaseɛ a ɛkaa me wɔ nnipa anim no afiri me so.”\nYesu Awoɔ Ho Nkɔmhyɛ\n26Elisabet nyinsɛnee abosome nsia no, Onyankopɔn somaa ɔbɔfoɔ Gabriel kɔɔ Galilea akuraa bi a wɔfrɛ no Nasaret no ase 27sɛ, ɔnkɔ ɔbaa kronkron bi a wɔfrɛ no Maria a na wɔde no ama Yosef a ɔfiri Ɔhene Dawid abusua mu no awadeɛ no nkyɛn. 28Gabriel hunuu no ara pɛ, ɔka kyerɛɛ no sɛ, “Asomdwoeɛ nka wo! Awurade ka wo ho, wo a Awurade adom wo.”\n29Ɔbɔfoɔ no asɛm no maa Maria adwenem yɛɛ no nnaa ma ɔbisaa ne ho sɛ, “Na saa nkyea yi, ase ne sɛn?” 30Ɔbɔfoɔ no sane ka kyerɛɛ Maria bio sɛ, “Maria, nsuro, ɛfiri sɛ, Awurade adom wo. 31Tie! Ɛrenkyɛre biara wobɛnyinsɛn na woawo ɔbabarima na woato ne din Yesu. 32Ɔbɛyɛ ɔkɛseɛ, na wɔbɛfrɛ no Ɔsorosoro Onyankopɔn Ba. Na Awurade de ne nana Dawid ahennwa no bɛma no. 33Na ɔbɛdi Yakob efie so ɔhene daa; na nʼahennie to rentwa da.”\n34Maria bisaa ɔbɔfoɔ no sɛ, “Na ɛbɛyɛ dɛn na mawo wɔ ɛberɛ a ɔbarima nhunuu me da?”\n35Ɔbɔfoɔ no buaa sɛ, “Honhom Kronkron bɛba wo so na Ɔsorosoro Onyankopɔn tumi abɛkata wo so, yei enti abɔfra a wobɛwo no no bɛyɛ kronkron na wɔbɛfrɛ no Onyankopɔn Ba. 36Ɛbɛyɛ abosome nsia ni a wo busuani Elisabet mpo a ɔyɛ obonini anyinsɛn ɔbabarima wɔ ne mmerewaberɛ mu. 37Ɛfiri sɛ, Onyankopɔn deɛ, biribiara nso no yɛ.”\n38Maria kaa sɛ, “Me deɛ, meyɛ Awurade afenaa. Deɛ Awurade pɛ na ɛnyɛ.” Ɛno akyi, ɔbɔfoɔ no gyaa no hɔ kɔeɛ.\n39Nna kakra bi akyi no, Maria kɔɔ Yudea mmepɔ so kuro bi mu. 40Saa kuro no mu na Sakaria te. Ɔduruu kuro no mu hɔ no, ɔkɔɔ Sakaria efie kɔsraa Elisabet. Ɔkyeaa no. 41Elisabet tee Maria nkyea no, ɔba a ɔda ne yam no kekaa ne ho; amonom hɔ ara, Honhom Kronkron hyɛɛ Elisabet ma. 42Elisabet de ahosɛpɛ teaam sɛ, “Maria, wɔahyira wo sene mmaa nyinaa, na wo ba a wobɛwo no no bɛyɛ onipa kɛseɛ. 43Animuonyam bɛn na ɛsene yei. Me sɛɛ ne hwan a anka mʼAwurade na bɛba abɛsra me? 44Wokyeaa me pɛ, na abɔfra no de anigyeɛ kekaa ne ho. 45Nhyira nka wo sɛ wogye dii sɛ, deɛ Onyankopɔn aka no, ɔbɛyɛ; ɛno enti na wɔadom wo yi.”\nMaria Ayɛyie Dwom\n46Maria kaa sɛ,\n“Me ɔkra kamfo Awurade.\n47Na me honhom ani gye mʼagyenkwa Onyankopɔn mu;\n48ɛfiri sɛ, wahunu nʼafenawa mmɔborɔni mmɔbɔ,\nna ɛfiri ɛnnɛ, awontoatoasoɔ nyinaa bɛfrɛ me deɛ Onyankopɔn ahyira no.\n49Ɛfiri sɛ, Ɔkronkronni Otumfoɔ no ayɛ ade kɛseɛ ama me;\n50nʼahummɔborɔ firi awoɔ ntoatoasoɔ kɔsi awoɔ ntoatoasoɔ\nma wɔn a wɔsuro no na wɔdi no ni no nyinaa.\nabɔ ahomasofoɔ ne ahantanfoɔ ne wɔn nsusuiɛ apete.\n52Watu aberempɔn adeɛ so\nama ahobrɛasefoɔ so.\nna wagya ahonyafoɔ kwan nsapan.\nna ne werɛ amfiri ne mmɔborɔhunu ne ne bɔ\n55a ɔhyɛɛ yɛn agya Abraham ne nʼasefoɔ no da.”\n56Maria tenaa Elisabet nkyɛn bɛyɛ abosome mmiɛnsa ansa na ɔresane akɔ ne kurom.\nYohane Osubɔni Awoɔ\n57Elisabet awoɔ duruu so no, ɔwoo ɔbabarima. 58Nʼafipamfoɔ ne nʼabusuafoɔ tee adɔeɛ a Awurade ayɛ no no, wɔne no nyinaa de anigyeɛ dii ahurisie.\n59Ɛduruu nnawɔtwe no, abusuafoɔ ne adɔfoɔ bɛhyiaa sɛ wɔrebɛtwa abɔfra no twetia na wɔato ne din. Wɔpɛɛ sɛ wɔde abɔfra no to nʼagya Sakaria. 60Nanso, ne maame kaa sɛ, “Dabi! Ɛsɛ sɛ wɔfrɛ no Yohane.”\n61Wɔka kyerɛɛ no sɛ, “Obiara nni abusua yi mu a wɔfrɛ no saa.”\n62Yei maa wɔde wɔn nsa yɛɛ nsɛnkyerɛnneɛ bisaa nʼagya din a wɔmfa nto abɔfra no. 63Sakaria maa wɔde krataa brɛɛ no na ɔtwerɛɛ so sɛ, “Ne din de Yohane.” Yei yɛɛ wɔn nyinaa nwanwa. 64Amonom hɔ ara, Sakaria tumi kasaa bio, na ɔhyɛɛ aseɛ yii Onyankopɔn ayɛ. 65Wɔn a wɔteeɛ nyinaa ho dwirii wɔn, na saa asɛm yi trɛ faa Yudea mmepɔ so hɔ nyinaa. 66Obiara a ɔtee saa nsɛm yi bisaa ne ho sɛ, “Ɛdeɛn na abɔfra yi bɛnyini ayɛ daakye? Ɛda adi pefee sɛ Awurade nsa wɔ ne so.”\n67Honhom hyɛɛ nʼagya Sakaria ma ma ɔhyɛɛ nkɔm sɛ,\n68“Nhyira nka Awurade, Israel Onyankopɔn,\nsɛ waba abɛgye ne manfoɔ.\n69Ɔde Agyenkwa Otumfoɔ a ɔyɛ ne ɔsomfoɔ Dawid aseni rebrɛ yɛn,\n70sɛdeɛ ɔnam nʼadiyifoɔ kronkron so firi teteete hyɛɛ bɔ\n71sɛ, ɔbɛma yɛn Agyenkwa a ɔbɛgye yɛn afiri yɛn atamfoɔ\nne wɔn a wɔkyiri yɛn no nsam no.\n72Na wama bɔ a ɔhyɛɛ yɛn agyanom wɔ nʼahummɔborɔ ho no\naba mu na wakae nʼapam kronkron no,\n73na wakae nʼapam kronkron a ɔne Abraham pameeɛ no;\n74sɛ ɔbɛgye yɛn afiri yɛn atamfoɔ nsam no,\n75Na yɛn nkwa nna nyinaa mu, yɛayɛ kronkron ne ateneneefoɔ wɔ nʼanim.\n76“Na wo, akɔkoaa yi, wɔbɛfrɛ wo Ɔsorosoroni no Odiyifoɔ,\nɛfiri sɛ, wo na wobɛsiesie ɛkwan ama Agyenkwa no,\n77na wobɛkyerɛ ne manfoɔ kwan a\nwɔnam bɔnefakyɛ so nya nkwa a ɛnni awieeɛ;\n78na yeinom nyinaa bɛba mu ɛfiri sɛ,\n79na ɛbɛma hann a ɛfiri ɔsoro abɛpue yɛn so\nahyerɛn wɔn a wɔte sum ne owuo sum mu no so,\nna akyerɛ yɛn ɛkwan akɔ asomdwoeɛ mu.”\n80Abɔfra no nyinii na honhom hyɛɛ no ma; ɔtenaa ɛserɛ so kɔsii ɛberɛ a ɔfirii nʼasɛnka adwuma ase.\nASCB : Luka 1


Malachie 3 BDS - Malaki 3 AKCB\n1Hwɛ! Mɛsoma me bɔfo a obesiesie kwan ama me. Afei mpofirim, Awurade a morehwehwɛ no no bɛba nʼasɔredan mu. Na apam no ho bɔfo a mopɛ no no bɛba, sɛnea Asafo Awurade se ni.\n2Na hena na obetumi agyina ne da a ɔbɛba no ano? Sɛ opue a, hena na obetumi agyina? Ɔbɛyɛ sɛ ogya a wɔde nan dade anaa ntamahorofo samina. 3Ɔbɛtena ase sɛ obi a ɔhoa dwetɛ ho. Ɔbɛtew Lewifo no ho na wɔayɛ sɛ sikakɔkɔɔ ne dwetɛ. Afei Awurade benya mmarima a wɔde ayɛyɛde bɛba wɔ kronkronyɛ mu, 4na afɔrebɔde a efi Yuda ne Yerusalem bɛyɛ nea ɛsɔ Awurade ani sɛnea na ɛte wɔ nna ne mfe a atwa mu no.\n5“Enti metwiw abɛn mo, abebu atɛn. Mɛyɛ ntɛm adi adanse atia ntafowayifo, aguamammɔ ne atorofo, wɔn a wosisi adwumayɛfo wɔ wɔn akatua ho, wɔn a wɔhyɛ akunafo ne ayisaa so na wobu ntɛnkyew tia ahɔho na wonsuro me,” sɛnea Asafo Awurade se ni.\nWɔbɔ Onyankopɔn Korɔn\n6“Meyɛ Awurade a mennsakra. Ɛno nti na mo Yakob asefo, wɔnsɛee mo no. 7Efi mo nenanom bere so moatwe mo ho afi me mmara ho, moanni so. Monsan mmra me nkyɛn, na me nso mɛba mo nkyɛn,” sɛnea Asafo Awurade se ni.\n“Nanso mubisa se, ‘Ɔkwan bɛn so na yɛmfa nsan mmra?’\n8“Onipa betumi abɔ Onyankopɔn korɔn ana? Nanso, mobɔ me korɔn! Na mubebisa se, ‘ɔkwan bɛn so na yɛfa bɔɔ wo korɔn?’\n“Wɔ ntotoso du du ne afɔrebɔde mu. 9Nnome aba mo so, ɔman mu no nyinaa, efisɛ, morebɔ me korɔn. 10Momfa ntotoso du du no nyinaa mmra adekoradan3.10 Adekoradan: Adekoradan a ɛwɔ kronkron mu kronkron (1 Ah 7.51; 2 Be 31.11-12; Neh 13.12). Ɔsoro mfɛnsere—Ɛkyerɛ asetena mu nhyira bebree. (2 Ah 7.2,19; Nnw 78.23-24). Mehwie…nhyira—Nhyira apam a mahyɛ ho bɔ no (5 Mose 28.12; Yes 44.3). no mu, na aduan mmra me fi. Monsɔ me nhwɛ wɔ saa ɔkwan yi so, na monhwɛ sɛ meremmue ɔsoro mfɛnsere na merenhwie nhyira bebree ngu mo so a, morennya baabi nkora ne nyinaa mpo,” sɛnea Asafo Awurade se ni. 11“Meremma mmoa mmɛsɛe mo nnɔbae na borɔdɔma aba rentew ngu wɔ bere a ɛmmeree ɛ,” sɛnea Asafo Awurade se ni. 12“Na aman no nyinaa bɛka se wɔahyira mo, efisɛ mo asase so bɛyɛ anigye,” sɛnea Asafo Awurade se ni.\n13“Moaka nsɛm a ɛmfata atia me, nanso mubisa se, ‘Asɛm bɛn na yɛaka atia wo?’ Sɛnea Asafo Awurade se ni.\n14“Moaka se, ‘Onyankopɔn som yɛ ɔbrɛgu, na yedii nʼahyɛde so na yɛkɔɔ Asafo Awurade anim te sɛ wɔn a wɔredi awerɛhow no, mfaso bɛn na yenyae? 15Afei, wɔfrɛ ɔhantanni no nea wɔahyira no. Nokware ni, nnebɔneyɛfo di yiye, na mpo wɔn a wɔne Onyankopɔn di asi no, wɔfa wɔn ho di.’ ”\n16Na wɔn a wosuro Awurade no ne wɔn ho wɔn ho kasae, na Awurade tiei, na ogyee wɔn so. Wɔn a wosuro Awurade na wodi ne din ni no, wɔkyerɛw wɔn din wɔ nhoma mmobɔwee so wɔ nʼanim de yɛɛ nkae ade.\n17“Wɔbɛyɛ me dea,” sɛnea, Asafo Awurade se ni. Da a mɛkeka me ho no, wɔbɛyɛ mʼahode a ɛsom bo. Mede wɔn ho bɛkyɛ wɔn, sɛnea agya nya ayamhyehye de ɔba a ɔyɛ osetie ho kyɛ no no. 18Na mubehu nsonoe a ɛda atreneefo ne amumɔyɛfo ntam, ne wɔn a wɔsom Onyankopɔn ne wɔn a wɔnsom Onyankopɔn no ntam.\nAKCB : Malaki 3


52 Sedekia+ bedii ade+ no, na wadi mfe aduonu biako, na odii hene mfe dubiako wɔ Yerusalem.+ Ne maame din de Hamutal+ a ɔyɛ Yeremia a ofi Libna+ no ba. 2 Ɔyɛɛ Yehowa ani so bɔne+ sɛnea Yehoiakim+ yɛe no ara. 3 Nneɛma a esisii wɔ Yerusalem ne Yuda yi na ɛmaa Yehowa bo fuwii, kosii sɛ ɔtow wɔn fii n’anim kyenee.+ Na Sedekia tew Babilon hene so atua.+ 4 Afei ɛbae sɛ n’ahenni afe a ɛto so akron,+ ɔsram a ɛto so du, ɔsram no da a ɛto so du no, Babilon hene Nebukadresar bae; ɔne n’asraafodɔm nyinaa baa Yerusalem so+ betwaa ho hyiae, na wosii akoban twaa ho nyinaa hyiae.+ 5 Wotwaa kurow no ho hyiae kosii Ɔhene Sedekia afe a ɛto so dubiako mu.+ 6 Ɔsram a ɛto so anan no da a ɛto so akron+ no, ɔkɔm no mu yɛɛ den wɔ kurow no mu; ná aduan bi nni hɔ mma ɔmanfo no.+ 7 Ɛnna wotuu kurow no mu hyɛn mu,+ na mmarima a wɔkɔ ɔsa no nyinaa guan+ anadwo kɔfaa afasu abien a ɛwɔ ɔhene turo+ ho no ntam pon no mu kɔe; saa bere no, na Kaldeafo no atwa kurow no ho nyinaa ahyia. Wɔde wɔn ani kyerɛɛ Araba.+ 8 Na Kaldea asraafodɔm no de mmirika tiw Sedekia,+ na wɔkɔtoo ɔhene+ no wɔ Yeriko tataw no so; n’asraafodɔm a wɔwɔ ne nkyɛn nyinaa hwetee.+ 9 Ɛnna wɔkyeree ɔhene no de no kɔmaa Babilon hene+ wɔ Ribla,+ Hamat+ asase so sɛ ommu no atɛn.+ 10 Babilon hene kunkum Sedekia mmabarima wɔ n’anim,+ na okunkum Yuda mpanyimfo no nyinaa nso wɔ Ribla.+ 11 Na Sedekia nso, ɔbobɔɔ n’ani.+ Afei Babilon hene de kɔbere nkɔnsɔnkɔnsɔn guu no, na ɔde no kɔɔ Babilon+ kɔtoo afiase kosii ne wuda. 12 Ɔsram a ɛto so anum no da a ɛto so du a ɛyɛ Ɔhene Nebukadresar,+ Babilon hene, no afe a ɛto so dunkron no, awɛmfo so panyin Nebusaradan,+ a ogyina Babilon hene anim som no no baa Yerusalem. 13 Na ɔhyew Yehowa fie+ ne ahemfie no ne Yerusalem afie nyinaa;+ ɔde ogya hyew ofikɛse biara.+ 14 Na Yerusalem afasu a atwa ho ahyia nyinaa, Kaldea asraafodɔm a wɔka awɛmfo so panyin no ho no nyinaa dwiriw gui.+ 15 Mmɔborɔfo a wɔwɔ ɔman no mu ne ɔmanfo nkae a wogyaw wɔn wɔ kurow no mu+ ne wɔn a wɔdan kɔɔ Babilon hene afã ne adwumayɛfo nkae a wɔn ho akokwaw no, awɛmfo so panyin Nebusaradan de wɔn kɔɔ nkoasom mu.+ 16 Na awɛmfo so panyin Nebusaradan gyaw asase no so mmɔborɔfo no bi sɛ wɔnyɛ bobe nturo mu adwumayɛfo ne apaafo.+ 17 Na Yehowa fie hɔ kɔbere adum+ ne nsutwe nnaka+ ne kɔbere po+ a ɛwowɔ Yehowa fie hɔ no, Kaldeafo no bubuu no asinasin, na wɔde ɛho kɔbere no nyinaa kɔɔ Babilon.+ 18 Na nea wɔde sesaw nsõ ne sofi+ ne adumgya+ ne nyaawa+ ne nkuruwa ne kɔbere nneɛma a wɔde som no nyinaa, wɔsesaw kɔe.+ 19 Na asɛn+ ne ogya nkukuwa ne nyaawa+ ne nea wɔde sesaw nsõ ne akaneadua+ ne nkuruwa ne afɔrebɔ nyaawa a wɔde sika+ amapa ayɛ ne nea wɔde dwetɛ amapa+ ayɛ no, awɛmfo so panyin no sesaw kɔe.+ 20 Na adum+ abien no, ɛpo+ biako no, kɔbere anantwi dumien+ a ɛpo no si wɔn akyi no, ne nsutwe nnaka no, Ɔhene Solomon na ɔyeyɛe wɔ Yehowa fie+ hɔ. Nneɛma yi nyinaa ho kɔbere de, wɔankari anhu ne dodow.+ 21 Adum no, na ebiara tenten yɛ basafa dunwɔtwe,+ na basafa dumien hama na etwa ho hyia;+ ná ne pipiripi yɛ nsateaa anan, na tokuru da mu. 22 Na wɔde kɔbere+ na ɛyɛɛ ɛso ntaaso no; ntaaso no biako tenten yɛ basafa anum;+ atena ne granate akutu a etwa ntaaso no ho hyia+ no, kɔbere na wɔde yɛɛ ne nyinaa; saa ara na edum a ɛto so abien no ho atena ne granate akutu no te.+ 23 Ná granate akutu a ɛwowɔ ho no yɛ aduɔkron asia, nanso na granate akutu a ɛsensɛn atena no so nyinaa yɛ ɔha.+ 24 Bio nso, awɛmfo so panyin no faa ɔsɔfo panyin Seraia+ ne ɔsɔfo Sefania+ a odi no so ne apon ano ahwɛfo abiɛsa no,+ 25 na kurow no mu nso, ɔfaa ahemfie panyin biako a ɔda asraafo ano, ne mmarima a wɔkɔ ɔhene anim+ no baason a wɔwɔ kurow no mu, ne ɔsahene no kyerɛwfo a ɔboaboa dɔm ano wɔ asase no so, ne ɔmanfo no mu mmarima aduosia a wɔwɔ kurow no mu.+ 26 Eyinom na awɛmfo so panyin Nebusaradan+ de wɔn kɔmaa Babilon hene wɔ Ribla.+ 27 Na Babilon hene bobɔɔ wɔn+ kum wɔn wɔ Ribla,+ Hamat+ asase so. Saa na ɛyɛe na Yuda fii n’asase so kɔɔ nkoasom mu.+ 28 Eyinom na Nebukadresar de wɔn kɔɔ nkoasom mu: afe a ɛto so ason no mu, Yudafo mpem abiɛsa ne aduonu abiɛsa.+ 29 Nebukadresar+ afe a ɛto so dunwɔtwe mu no, akra ahanwɔtwe aduasa abien na wɔfaa wɔn fii Yerusalem kɔe. 30 Nebukadresar afe a ɛto so aduonu abiɛsa mu no, Yudafo a awɛmfo so panyin Nebusaradan faa wɔn kɔɔ nkoasom mu no yɛ akra ahanson aduanan anum.+ Akra no nyinaa si mpemnan ne ahansia. 31 Bere a Yuda hene Yehoiakin+ kɔɔ nkoasom mu no, n’afe a ɛto so aduasa ason, ɔsram a ɛto so dumien no da a ɛto so aduonu anum, afe a Babilon hene Ewil-Merodak bɛyɛɛ ɔhene no, ɔmaa Yuda hene Yehoiakin so+ fii nneduafie. 32 Na ɔkasaa ayamye so kyerɛɛ no, na ɔmaa n’ahengua so sen ahene a wɔaka a wɔka ne ho wɔ Babilon no nhengua.+ 33 Na oyii n’afiase ntade,+ na odidii+ n’anim daa, ne nkwa nna nyinaa.+ 34 Nea wɔahyɛ sɛ wɔmfa mma no no, efi Babilon hene nkyɛn na wɔde maa no daa, da biara ne ne de, ne nkwa nna nyinaa, kosii ne wuda.+


Job 24 APSD-CEB – Hiob 24 AKCB | Biblica\nJob 24 APSD-CEB – Hiob 24 AKCB\n1“Adɛn nti na Onyankopɔn nhyɛ bere mma atemmu?\nAdɛn nti na ɛsɛ sɛ wɔn a wonim no no hwɛ saa da no anim nanso ɛmma da?\n2Nnipa yiyi abo a wɔde ato ɔhye;\nna wɔde nguankuw a wɔawia kɔ hɔ adidi.\n3Wɔpam ayisaa mfurum\nna wogye akunafo anantwi sɛ awowaside.\n4Wosum ahiafo fi kwan so\nna wɔhyɛ asase no so ahiafo ma wɔkɔtetɛw.\n5Sɛnea sare so mfurum yɛ no\nsaa ara na ahiafo no yɛ wɔn adwuma de pɛ aduan;\nasase kesee no so na wonya aduan ma wɔn mma.\n6Wɔboaboa mmoa aduan ano wɔ mfuw no so\nna wodi mpɛpɛ wɔ amumɔyɛfo bobe nturo mu.\n7Wonni ntama, na wɔda adagyaw anadwo;\nwonni hwee a wɔde kata wɔn ho wɔ awɔw mu.\n8Mmepɔw so osu tɔ fɔw wɔn kyam\nna wɔtetare abotan no ho, efisɛ wonni nnae.\n9Wɔtew ayisaa fi nufu ano;\nna wɔfa ohiani abotafowa de si ne ka anan mu.\n10Wɔnenam adagyaw a wonni ntama;\nwɔsoa awi afiafi, nanso ɔkɔm de wɔn ara.\n11Wokyi ngo wɔn adan mu;\nwotiatia nsakyiamoa mu, nanso osukɔm de wɔn.\n12Wɔn a wɔrewuwu no apinisi fi kuropɔn no mu,\nna apirafo kra su pɛ mmoa.\nNanso Onyankopɔn mfa bɔne nto obiara so.\n13“Ebinom wɔ hɔ a wɔsɔre tia hann no,\nwɔn a wonnim nʼakwan\nanaasɛ wɔnnantew nʼatempɔn so no.\n14Sɛ adekyee hann no kɔ a, owudifo no sɔre\nna okum ohiani ne mmɔborɔni;\nanadwo, mu owiawia ne ho sɛ ɔkorɔmfo.\n15Ɔwaresɛefo twɛn bere a anim rebiribiri;\nɔka se, ‘obiara renhu me,’\nna ɔde nʼanim hintaw.\n16Sum mu na nnipa bubu apon wura afi mu,\nna adekyee, wɔtoto wɔn ho apon mu;\nwɔne hann nni hwee yɛ.\n17Sum kabii yɛ adekyee ma wɔn nyinaa;\nwɔne sum mu nneɛma a ɛyɛ hu fa nnamfo.\n18“Nanso wɔte sɛ ahuru a ɛte nsu ani;\nwɔadome wɔn kyɛfa wɔ asase no so,\nenti obiara nkɔ bobe nturo no mu.\n19Sɛnea ɔhyew ne ɔpɛ hwim sukyerɛmma a anan kɔ no,\nsaa ara na ɔda de wɔn a wɔayɛ bɔne kɔ ne no.\n20Awotwaa werɛ fi wɔn,\nna osunson di wɔn nam;\nnnipa bɔne de wɔnnkae wɔn bio\nna mmom wobubu te sɛ dua.\n21Wɔde ɔbea bonin a onni ba yɛ hanam,\nna wonhu akunafo mmɔbɔ.\n22Onyankopɔn nam ne tumi so twe atumfo kɔ;\nɛwɔ mu sɛ wonya asetena pa de, nanso wonni nkwa ho bɔhyɛ.\n23Otumi ma wɔn tena ase asomdwoe mu,\nnanso nʼani wɔ wɔn akwan so.\n24Wɔma wɔn so bere tiaa bi, na afei wonni hɔ bio;\nwɔbrɛ wɔn ase boaboa wɔn ano sɛ nnipa nyinaa;\nwotwitwa wɔn gu te sɛ aburow ti.\n25“Sɛ eyi nte saa a, hena na obetumi agye me akyinnye\nna ama nea maka no ayɛ nsɛnhunu?”\nAKCB : Hiob 24


Ɔweɔn-Aban Gilead Bible Skuul—Nhyiamu Ma Hɔn A Woewie Gilead A Ɔtɔ Do 137 No\nNhyiamu Etsitsir Ahorow\nKENKAN WƆ Afrikaans Albanian Amharic Arabic Armenian Azerbaijani Azerbaijani (Cyrillic) Basque Bulgarian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English (Borɔfo) Estonian Finnish French Georgian German Greek Gun Haitian Creole Hiligaynon Hungarian Iloko Indonesian Italian Japanese Kabyle Kannada Kinyarwanda Kirghiz Kirundi Kongo Korean Krio Lithuanian Malagasy Malay Maya Mfantse Myanmar Nahuatl (Central) Ndebele (Zimbabwe) Norwegian Oromo Polish Portuguese Portuguese (Portugal) Punjabi Romanian Russian Sepedi Serbian Serbian (Roman) Sesotho (Lesotho) Sinhala Slovak Slovenian Spanish Swahili Swedish Tagalog Tahitian Tajiki Tankarana Tarascan Telugu Tigrinya Tlapanec Tojolabal Totonac Turkish Tzeltal Tzotzil Ukrainian Umbundu Uzbek Uzbek (Roman) Valencian Xhosa Zapotec (Isthmus) Zulu\nNhyiamu Ma Hɔn A Woewie Ɔweɔn-Aban Gilead Bible Skuul A Ɔtɔ Do 137 No\nWɔyɛɛ nhyiamu maa hɔn a wowiee Ɔweɔn-Aban Gilead Bible Skuul a ɔtɔ do 137 no September 13, 2014, wɔ Jehovah Adasefo adzesuabea a ɔwɔ Patterson, New York no. Jehovah Adasefo dze dɛm skuul yi tsetse hɔn asomfo a hɔnho akokwaa no, mbrɛ ɔbɛyɛ a wobotum ahyɛ asafo anaa edwumayɛbea nkorbata a wɔdze hɔn bɔto no dzen. Sɛ wɔkekã etsiefo a wotsiee dwumadzi no wɔ Patterson hɔ ara, nye hɔn a wotwae ma wɔhwɛe wɔ mbea ahorow bi wɔ Canada, Jamaica, Puerto Rico, nye United States no nyinara bɔ mu a, nna hɔn dodow si 12,333.\nSamuel Herd, a ɔyɛ Jehovah Adasefo Akwankyerɛ Kuw no munyi na ɔyɛɛ eguamutsenanyi maa nhyiamu no. Wɔ ne nyienyim nsɛm no mu no, ɔtwee adwen sii mbrɛ Jehovah n’adwen krɔn bɔ hɛn adwen do no do. (Isaiah 55:8, 9) Ɔkãa dɛ, ɔwɔ mu dɛ wɔ abosoom enum mu no, Gilead esuafo no dze Nyankopɔn no nsusui ahyɛ hɔn adwen mu mã dze, naaso Nyankopɔn “n’akwan n’anoano” anaa n’enyienyi kakraabi pɛr na woebohu no. (Job 26:14) Onua Herd kãe so dɛ, aber biara a yebehyia mu esusu Nyankopɔn no nsusui ho no, yenya do mfaso; na dɛmara na nhyiamu yi so bɛyɛ.\n“Sunsum No Aba Nye . . . Penkyɛr” Anaa Abotar. (Galatiafo 5:22) John Larson, a ɔyɛ United States Nkorbata Egyinatukuw no munyi no kyerɛɛ akwan ebien a yebotum afa do ada abotar a ɔyɛ sunsum no aba no bi edzi. Odzi kan no, no ho hia dɛ yesie abotar ma Jehovah ma ɔtsetse hɛn, na ɔboa hɛn ma yesi pi wɔ gyedzi no mu. (1 Peter 5:10) Abraham yɛɛ abotar ho nhwɛdo dze nam dɛ ɔtɔɔ no bo ase maa Jehovah tsetsee no, na ne nsa kãa Jehovah n’anohoba no.—Hebrewfo 6:15.\nOtsĩa ebien, no ho hia dɛ yenya hɛnankasa hɛnho abotar. Bi a osiandɛ esuafo no ewie Gilead no ntsi, wɔbɛhyɛ ase ahwehwɛ pii efi hɔnankasa hɔn hɔ. Sɛ wɔhyɛ hɔn dwumadzi a wɔdze bɛhyɛ hɔn nsa no ase na sɛ ahyɛse noara ndzɛmba annkɔ yie a, annhwɛ a wobebisa hɔnho dɛ, ‘Ah, ebɛnadze yɛ me?’ Onua Larson gyinaa nankasa n’asetsena mu osuahu do maa esuafo no awerɛhyɛmu dɛ, sɛ wonya hɔnankasa hɔnho abotar na wɔbɔ hɔnho mbɔdzen a, wobotum egyina nsɛndzendzen ahorow ano. Dɛm kwan yi do no, ɔbɛma Nyankopɔn atsetse hɔn ewie.—Hebrewfo 6:11, 12.\n“Hom Nkɔ Do Mbrɛ Hom Akoma Adze Na Ɔntsena Ase Daa!” Anthony Morris a ɔyɛ Jehovah Adasefo Akwankyerɛ Kuw no munyi dze n’asɛntsir no gyinaa Ndwom 22:26 do. Kyerɛwsɛm no n’ewiei no kã dɛ, “hom akoma ntsena ase daa.” Sɛ yebenya dɛm nhyira yi a, gyedɛ yɛbrɛ hɛnho adze. Onua Morris sii do dua dɛ, sɛ yɛammbrɛ hɛnho adze a, hɛnho remmba Jehovah do mfaso. Hɛn mu biara, a Christianfo a wɔasom akyɛr mpo kã ho, werɛ botum efir hia a ohia dɛ yɛyɛ dɛ Christ Jesus no.—2 Peter 1:9.\nYebenya hɔn a wɔbrɛɛ hɔnho adze nye hɔn a wɔammbrɛ hɔnho adze no ho nhwɛdo pii wɔ Kyerɛwnsɛm no mu. Aber a nkorɔfo bi bɔɔ gyee Herod Agrippa do no, ɔdze ahomado gyee enyimnyam a ɔfata Onyankopɔn nkotsee no too mu. Nyankopɔn no bɔfoe bɔɔ no, na “nsaamaa dzii no honam.” (Ndwuma 12:21-23) Dza ɔnye iyi bɔ ebira no, aber a Jesus kãa Peter n’enyim dɛ ‘ɔnndwen Nyankopɔn dze, na nyimpa dze’ no, obotum aba no dɛ no bo emmfuw, oemmuna, na ɔannkã n’enyim ennsi do so. (Matthew 16:21-23) Ɔgyee ntsẽa no too mu, na ɔbɛyɛɛ ahobrɛadze ho nhwɛdo pa.—1 Peter 5:5.\nWɔbɛma esuafo no mu binom akɛyɛ Bethel edwuma wɔ Jehovah Adasefo hɔn edwumayɛbea nkorbata no mu bi mu, na Onua Morris bɔɔ hɔn kɔkɔ dɛ, sɛ wɔannda ahobrɛadze edzi a, hɔn enyi renngye wɔ hɔn edwuma no mu. Naaso, ɔbɛyɛ dzen dɛ obi bohu wɔ nankasa noho dɛ onnyi ahobrɛadze. Mbrɛ ɔbɛyɛ na oesi n’asɛm no do dua yie no, ɔmaa hɔn osuahu bi. Ɔkãa dɛ, mfe pii bi a abɛsen kɔ no, wɔdze ntsẽa maa ɔpanyin bi dɛ ɔannda ahobrɛadze edzi. Ɔpanyin no kyerɛwee kɔr edwumayɛbea nkorbata hɔ dɛ: “Minnyim obiara a ɔbrɛ noho adze sen me.” Onua Morris hyɛɛ esuafo no nkuran dɛ, wonkwetsir dɛm suban no. Sɛ wobotum akɔ do ayɛ ahobrɛadzefo a, ɔnodze ɔnnsɛ dɛ wobu hɔnho dɛ wɔkrɔn sen afofor. Mbom no, ɔsɛ dɛ wɔgye to mu dɛ hɔn a wɔkrɔn sen obiara nye Jehovah Nyankopɔn na Christ Jesus.\n“Onnsusu Sunsum No Na Ɔdze Ma.” (John 3:34) Michael Burnett a ɔyɛ Gilead kyerɛkyerɛnyi no kaa esuafo no dɛ, wɔ hɔn dwumadzi a wɔdze bɛhyɛ hɔn nsa no mu no, sunsum krɔnkrɔn no bɔboa hɔn ma woeedzi nsɛndzendzen anaa adwen a onnsi pi biara a wobehyia no do. Nyankopɔn no sunsum boaa Bezalel ma otumii sii ntamadan no, ɔmmfa ho dɛ ohyiaa nsɛndzendzen pii no. (Exodus 35:30-35) Nnyɛ Bezalel no mbɔdzembɔ dɛ odwimfo no nkotsee na sunsum krɔnkrɔn no yɛɛ no kɛse, na mbom ɔboaa no ma ɔkyerɛkyerɛe so. Sunsum krɔnkrɔn no botum ayɛ dɛmara ama hɔn a woewie Gilead no, tsitsir no aber a wɔdze nkyerɛkyerɛ suban a ɔwɔ Kyerɛwnsɛm no mu a wosũae wɔ skuul no mu no ridzi dwuma no.\nWɔ Bezalel n’aberdo no, Israelfo mbasiafo so yɛɛ ndwuma etsitsir bi dze boae ma wosii ntamadan no. (Exodus 35:25, 26) Dɛmara so na enuanom mbaa a woewie skuul yi ada no edzi dɛ, wɔyɛ “mbaa a hɔn akoma kenyaan hɔn wɔ nyansa mu” aber a wɔboa hɔn kunnom no. Onua Burnett dze n’asɛm no reba n’ewiei no, otuu esuafo no fo dɛ: “Mbrɛ ɔbɛyɛ ma wo mbɔdzembɔ eker pɛ no, fa setsie nye ahobrɛadze suban kã ho. Sɛ eyɛ dɛm a, Jehovah dze no sunsum no bɛma wo a onnsusu.”\n“Aso Enye Me Bɛsaw A?” Mark Noumair a ɔyɛ ɔboafo ma Nsɛnkyerɛw Egyinatukuw no, gyinaa Ɔhen David no nhwɛdo a ɔyɛe aber a ɔmaa wɔdze ahyɛmu adaka no baa Jerusalem no do na ɔkyerɛkyerɛɛ n’asɛntsir no mu. (2 Samuel 6:12-14) David fi ahobrɛadze mu nye “no nkowaa hɔn mfonabaa” no sawee, aber a wɔdze Ahyɛmu Adaka no reba no. (2 Samuel 6:20-22) Dɛm mfonabaa no werɛ nnkefir da a Ɔhen David nye hɔn dzii asaw no da. Afei Onua Noumair hyɛɛ esuafo no nkuran dɛ ‘wɔnye mfonabaa no nsaw.’ Obisaa hɔn dɛ: “Aso wobohu wo dɛ obi a eboa hɔn a wonnyi dzibea biara no? . . . Ana ebɛma afofor asom wo bo osian hɔn suban pa ahorow no ntsi?”\nSɛ hɔn a wowie skuul yi kɔ do da nokwar dɔ edzi wɔ dɛm kwan yi do a, nna ɔkyerɛ dɛ worusũasua Jehovah. (Ndwom 113:6, 7) Sɛ mpo binom annda ahobrɛadze edzi a, ɔnnsɛ dɛ esuafo no ma dɛm sintɔ ahorow yi nya hɔn do nkantando. Onua Noumair kãa dɛ: “Bu woho dɛ ennsɛ hwee.” Na ɔdze kãa ho dɛ: “Enye Jehovah nguan no ndzi no dɛ mbrɛ ɔnye hɔn bedzi no no.”\n“Fa Ho Kwan Biara A Ibenya No Dzi Dase.” William Samuelson, a ɔhwɛ Dwumadzibea a Wɔhwɛ Theocracy Skuul Ahorow Do no do no kãa ɔsomafo Paul ho asɛm dɛ, nna ɔyɛ obi ɔdze ho kwan biara a onyae no dzii dase. (Ndwuma 17:17) Afei Onua Samuelson hwɛe ma esuafo no mu binom yɛɛ hɔn asɛnka mu osuahu ahorow a woebenya wɔ Gilead hɔ no ho ɔyɛkyerɛ. Dɛ nhwɛdo no, awarfo bi hyiaa basia bi a ɔtɔn adze wɔ bea a wɔtɔn edziban. Wɔtweɔnee ma adzetɔfo no do tsewee koraa, na afei woyii video a wɔato dzin dɛ Ebɛnadze Ntsi na Ɔsɛ dɛ Isũa Bible No? kyerɛɛ no. Bio so, wɔkyerɛɛ no mbrɛ obesi akɔ jw.org akɔhwehwɛ nsɛm pii akã ho wɔ no kurow mu kasa Laotian mu. Awarfo no sanee kɔr hɔ bio nye basia no kɔtoaa nkɔmbɔbɔ no do ma n’enyi gyei.\n“Kɔ Do Tu Woho Ma Ahendzi Edwuma.” William Nonkes a ɔyɛ edwuma wɔ dwumadzibea a wɔhwɛ ɔsom edwuma do wɔ United States nkorbata no bisabisaa nyimpa baanan bi a woewie skuul yi no nsɛm. Dɛ mbrɛ ɔwɔ Isaiah 6:8 no, nna hɔn so etu hɔnho ama Ahendzi edwuma no dadaw. Naaso skuul no boaa hɔn ma wɔyɛɛ pii mpo kãa ho. Onuabaa Snolia Maseko kyerɛkyerɛɛ mu dɛ, Gilead skuul no boaa no ma ohun afã ahorow bi a obotum etu mpon, tsitsir no mbrɛ ɔdze ne mber bedzi dwuma yie aber mpo a ɔakɔ asɛnka da mũ no nyinara no. Ɔkãa dɛ: “Skuul no atsetse me ma mehu dɛ sãana mubotum ayɛ pii asen dza nna mususu dɛ mubotum ayɛ no.” Onua Dennis Nielsen hun mbrɛ asɛm a ɔwɔ Zephaniah 3:17 no botum aboa no ma oeedzi abagura nsɛm a obehyia wɔ asɛnka mu no do. Onua Nielsen kãa dɛ: “Sɛ menam asɛnka mu na ɔtse dɛ ma nkorɔfo nntsie me papa a, ɔsɛ dɛ mekaa dɛ Jehovah enyi agye mbordo, ntsi ɔsɛ dɛ mo so meyɛ dɛmara.”\n“Hom Nhwɛ Wimu Nnoma.” (Matthew 6:26) Stephen Lett a ɔyɛ Akwankyerɛ Kuw no munyi na ɔmaa ɔkasa tsitsir no. Onua Lett gyinaa Jesus ne nkyerɛkyerɛ a ɔnye dɛ yɛngyen hɛn enyi “nhwɛ” nnoma no do kyerɛɛ hɛn ndzɛmba ahorow pii a yebotum esũa efi nnoma no hɔ.—Job 12:7.\nDɛ nhwɛdo no, dɛ mbrɛ Jehovah ma nnoma edziban no, dɛmara so na ɔbɛma hɛn nsa akã hɛn ehiadze. Yɛwɔ “Nyankopɔn fie,” ntsi ɔma hɛn awerɛhyɛmu dɛ ɔbɔhwɛ “nankasa nedze.” (1 Timothy 3:15; 5:8) Ɔwɔ mu, ɔsɛ dɛ yɛyɛ hɛn afamu dze. Dɛ mbrɛ nnoma no hwehwɛ edziban a Nyankopɔn dze ma hɔn no, dɛmara na ɔsɛ dɛ hɛn so yɛkɔ do ‘hwehwɛ n’ahenman’ no ansaana hɛn nsa akã ne nhyira.—Matthew 6:33.\nOnua Lett kãe so dɛ, nnoma pii wɔ hɔ a, sɛ wohu esian a wosũ dze bɔ kɔkɔ. Dɛmara na hɛn so, ansaana “mfom bɔto obi awerɛfir mu” no, yɛbɔ no kɔkɔ wɔ ber a ɔsɛ mu. (Galatiafo 6:1) Afei so, yɛnam hɛn asɛnka edwuma no do bɔ nkorɔfo kɔkɔ wɔ “Ewuradze ne da” a ɔrebɛn ntsɛntsɛm no ho. (Zephaniah 1:14) Wɔ Onua Lett ne mfatoho fofor mu no, ɔkyerɛkyerɛɛ mu dɛ, dɛ mbrɛ nnoma tu fa nkokwaa atsentsen do no, hɛn so yɛnam Jehovah mboa do dzi akwansidze ahorow a ɔtse dɛ nkokwaa no do.—Matthew 17:20.\nEwieisɛm. Aber a esuafo no nyaa hɔn abɔdzin nkrataa no wiei no, hɔn mu kor kenkaan krataa bi a ofi esuafo a woewie skuul yi hɔ dze kyerɛɛ hɔn enyisɔ. Wɔ Onua Herd n’ewiei nsɛm no mu no ɔyɛɛ mfatoho bi. Ɔdze mbrɛ yesũa Nyankopɔn no nsusui gu hɛn adwen mu no totoo mbrɛ wɔbɔ prɛgow hyɛ keteke ne ndadze kwan mu no ho. Noho hia dɛ yɛdze hamba pempem do mpɛn pii ansaana ahyɛ mu yie. Dɛmara so na noho hia dɛ, hɔn a woewie skuul yi kɔ do dwendwen dza woesũa wɔ Gilead no ho. Onua Herd kãa dɛ: “Gye ber pempem do ma ondu w’akoma mu tɔnn,” Ɔdze kãa ho dɛ, “Fa Nyankopɔn n’adwen bɔ wo bra, na ebɛyɛ nhyira ama afofor.”\nHɔn A Wowiee Gilead Skuul A Ɔtɔ Do 137 No\nEsuafo no a woewie skuul no. *\nYisehak nye Ruth Aberra Asefa\nOrlando nye Jessica Cardoso\nJinho nye Sunyoung Chung\nOleg nye Juliana Chuprina\nDavid nye Esther Danthine\nRobert nye Lyuba Delahaije\nSeth nye Gina Fleming\nJerry Mel nye Dorothy Florencio\nGeorgi nye Mariya Gogov\nHajime nye Aki Hiraide\nSai nye Nyo Nyo Aung Hlua\nLovemore nye Vimbai Jambaya\nDesmond nye Amelia Jones\nCephas nye Caroline Kalinda\nDaniel nye Justyna Kazuś\nHarrison nye Snolia Maseko\nDennis nye Camilla Nielsen\nSimon nye Serena Semaan\nKarim nye Nadia Si Saber\nDalton nye Erika Tamura\nMichael nye Edwina van Ling\nSattra nye Sara Visetsuk\n^ nky. 20 Nnyɛ hɔn a woewie no nyina na hɔn edzin wɔ ha.\nSkuulfo No Ho Akontaabu\nSkuulfo no hɔn dodow: 48\nHɔn mfe a woedzi, sɛ wɔkyekyɛ mu pɛpɛɛpɛr a: 39.7\nWonumaa hɔn no mfe dodow a woedzi, sɛ wɔkyekyɛ mu pɛpɛɛpɛr a: 22.4\nMfe dodow a woenya wɔ ber nyina som edwuma no mu, sɛ wɔkyekyɛ mu pɛpɛɛpɛr a: 18.0\nAman ahorow a wofifi mu bae: 23\nFa mona Fa mona Nhyiamu Ma Hɔn A Woewie Ɔweɔn-Aban Gilead Bible Skuul A Ɔtɔ Do 137 No\nNhyiamu Ma Hɔn A Woewie Ɔweɔn-Aban Gilead Bible Skuul A Ɔtɔ Do 138 No\nNhyiamu Ma Hɔn A Woewie Gilead A Ɔtɔ Do 137 Ho Nsɛntsitsir


Psalm 50 HOF - Nnwom 50 NA-TWI | Biblica América Latina\nPsalm 50 HOF - Nnwom 50 NA-TWI\n1Otumfoɔ Awurade Nyankopɔn kasa; ɔkasa kyerɛ asase nyinaa fi apuei kosi atɔe.\n2 Onyankopɔn hyerɛn fi Sion, kurow a ne fɛ so nni. 3 Yɛn Nyankopɔn reba nanso ɔremma komm; ogya frama di n’anim. Ahum dennen atwa ne ho ahyia. 4 Ɔfrɛ soro ne asase adansefo sɛ wɔmmɛhwɛ sɛ ɔrebu ne nkurɔfo atɛn. 5 Ɔka se, “Boaboa me gyidifo ano brɛ me; wɔn a wɔnam afɔrebɔ so ne me yɛɛ apam no.” 6 Ɔsoro pae mu ka se, Onyankopɔn yɛ ɔtreneeni, na ɔno ankasa yɛ ɔtemmufo.\n7 Muntie, me nkurɔfo; mɛkasa. Medi adanse atia wo, Israel. Mene Onyankopɔn, mo Nyankopɔn no. 8 Ɛnyɛ mo afɔrebɔ no anaa ɔhyew afɔre a mobɔ ma me daa no nti na mereka mo anim. 9 Merenhwehwɛ anantwinini mfi mo mfuw mu. Saa ara na merenhwehwɛ mmirekyi mfi mo nguankuw mu. 10 Kwae mu mmoa nyinaa yɛ me de. Anantwi a wɔwɔ mmepɔw mpempem so nso saa ara. 11 Wuram nnomaa nyinaa ne nneɛma a nkwa wɔ mu a wɔwɔ mfum nso yɛ me de. 12 “Sɛ ɔkɔm dee me a, anka merenka nkyerɛ mo; efisɛ, wiase ne nea ɛwɔ mu nyinaa yɛ me de. 13 Mewe anantwinini, nom mmirekyi mogya anaa? 14 Momma aseda a moda Onyankopɔn no nyɛ afɔre a mobɔ ma no, na momfa biribiara a mohyɛ Otumfoɔ no ho bɔ no mma no. 15 Amane mu, momfrɛ me na megye mo na mobɛkamfo me.”\n16 Nanso Onyankopɔn bisa nnebɔneyɛfo no se, “Adɛn nti na moka me mmara? Adɛn nti na moka m’apam ho asɛm? 17 Mompɛ sɛ mɛteɛteɛ mo so. Mopoo me mmara. 18 Owifo biara a mubehu no no, mofa no yɔnko na mo ne awaresɛefo bɔ. 19 Daa musiesie mo ho sɛ mobɛka bɔne; monkyɛ atorotwa ho. 20 Moasiesie mo ho sɛ moka asɛm to mo nuanom so na mopɛ mfomso tia wɔn. 21 Moayɛ eyinom nyinaa; nanso manka hwee, enti mususuw sɛ mete sɛ mo. Nanso afei meka mo anim ma asɛm no mu da hɔ ma mo. 22 Mo a moantie me, muntie asɛm yi, anyɛ saa a, mɛsɛe mo na obi nni hɔ a obegye mo nkwa.\n23 “Aseda a mobɛda no yɛ afɔre a ɛhyɛ me anuonyam na akyinnye biara nni ho sɛ megye wɔn a wotie me no nkwa.”\nNA-TWI : Nnwom 50